Beogradskom sajmu dve godišnje nagrade Privredne komore Srbije - Nova ekonomija\nBeogradskom sajmu dve godišnje nagrad...\nBeogradski sajam dobitnik je čak dve godišnje nagrade, koje Privredna komora Srbije tradicionalno, krajem kalendarske godine, dodeljuje najuspešnijim privrednicima i kompanijama u tekućoj i prethodnoj godini.\nNagrade su dobitnicima uručene 6. decembra 2017. godine u svečanoj sali Skupštine grada.\nDanka Selić, generalna direktorka DP Beogradski sajam, dobitnica je Godišnje nagrade Poslovna žena godine za ostvarene rezultate u privređivanju u 2016. godini.\nDP Begradski sajam dobitnik je "Povelje", kojom žiri Privredne komore Srbije za dodelu godišnje nagrade visoko vrednuje kompaniju povodom njene jubilarne godišnjice i značajnih poslovnih poduhvata.\nUkupni ekonomski efekti poslovanja kompanije u 2016. godini procenjeni su na blizu 13 milijardi dinara vrednosti prodate robe i usluga i na četiri milijarde dinara bruto dodate vrednosti. Time je obezbeđeno i oko 2,5 milijarde dinara ukupnih poreskih prihoda. Iako ima samo 180 zaposlenih, svojom aktivnošću Beogradski sajam je generisao više od 1700 radnih mesta na godišnjem nivou, sa punim radnim vremenom, oko 10 posto više nego prethodne godine.\nProcenjeno je da su samo priredbe Beogradskog sajma privukle u Beograd i njegove hotele više od 48 hiljada stranih i gotovo 20 hiljada domaćih gostiju, koji zajedno ostvare potrošnju od oko jedne milijarde dinara. Nezavisno istraživanje je pokazalo da se svaki dinar, koji svojim poslovanjem ostvari Beogradski sajam, na nivou nacionalne ekonomije uveća čak i 11 puta. Svaki evro koji sajamski izlagač uloži u učešće na nekoj sajamskoj manifestaciji vraća dva evra, i to još dok sajam traje, a u periodu po okončanju sajma taj povrat doseže i osam evra za jedan. Sve sajamske manifestacije realizovane tokom 2016., uključujući i one sa najvišom međunarodnom licencom i rejtingom, ocenjene su kao uspešne ili veoma uspešne i primerne u globalnoj sajamskoj industriji. Uz sve to, i pored izuzetno visokih, fiksnih troškova održavanja i uopšte poslovanja, Beogradski sajam je redovno ispunjavao sve svoje zakonom predviđene obaveze, nije imao dugovanja niti je na bilo koji način opterećivao državni budžet.\nBeogradski sajam je tokom 2017. godine obeležio i u svetskim razmerama izuzetan jubilej, 80 godina postojanja. U tom periodu kapije Sajma prošlo je više od 60 miliona posetilaca, organizovano je oko 3000 sajamskih manifestacija različitih profila i formata, koje su u proseku privlačile po dvadesetak hiljada ljudi, a registrovano je više od 500 hiljada izlagača iz čak 180 država.\nZa sve to vreme Beogradski sajam je bio čvrst i pouzdan zamajac celokupne srpske privrede i ekonomskog razvoja uopšte.


Bonus od skoro 5.000 evra za radnike „Folksvagena“ - Sputnjik Srbija\n22:22 12.03.2020 Preuzmite kraći link\nIako je na globalnom nivou auto-industrija prošle godine doživela pad, „Folksvagen“ je uspeo da zabeleži rast prodaje. Povećanje od 2,6 odsto možda ne zvuči impresivno, ali je sasvim zadovoljavajuće u vreme kada su mnogi drugi proizvođači upisali „minus“.\nPosle sumiranja poslovnih rezultata, proizvođač iz Volfsburga odredio je i bonuse koje će isplatiti radnicima za prošlu godinu.\nTako će zaposlenima u najvećoj evropskoj auto-kompaniji, mimo redovnih primanja, na račune biti uplaćeno i do 4.950 evra, saopštili su iz „Folksvagena“.\nProizvođač najskupljih automobila na svetu odustaje od tradicije duge skoro 100 godina\n„Folksvagen" predstavio novi „polo" samo za rusko tržište\nNemačka, bonus, nagrada, radnici, Folksvagen


BEOGRAD DOBIJA NOVIH 6 VRTIĆA, raspisan konkurs. – UDARNA VEST . rs\nBEOGRAD DOBIJA NOVIH 6 VRTIĆA, raspisan konkurs.\nsreda, 7. aprila, 2021 sreda, 7. aprila, 2021 4 min read UdarnaVest .rs\n„To je novih sedam vrtića za koje raspisujemo tender, što znači da će Grad Beograd do kraja ove godine ili izgraditi ili će biti u izgradnji 15 vrtića zajedno sa osam koji se trenutno grade. To se nikada nije desilo u istoriji Grada Beograda da se za nešto više od godinu dana gradi ili izgradi 15 vrtića“, kazao je Vesić.\nOčekuje se izgradnja još dva vrtića, na Novom Beogradu – na Bežanijskoj kosi i Bloku 62.\n„Ukupna vrednost ovih vrtića je preko 900 miliona dinara, odnosno preko 8 miliona evra. Inače, u Gradu Beogradu je odvojeno 3,9 miliona dinara, odnosno 33 miliona evra za izgradnju 25 vrtića i u tih 25 nalazi se ovih osam“, kazao je Vesić.\n„Pošto je Grad Beograd između 2008. i 2013. godine nezakonito naplaćivao dupli iznos roditeljima mi smo morali da vratimo između 3,6 i 3,7 milijardi dinara roditeljima, što znači da smo izgubili 25 vrtića koje sada gradimo i uz svo vraćanje novca roditeljima našli smo 3,9 milijardi dinara kako bi izgradili ovih 25 vrtića“, rekao je Vesić.\n„Izgradnjom državnih vrtića mi pokazujemo brigu za svu decu“, zaključio je Vesić.\n„Čukarica će u narednih godinu dana imati tri nova vrtića. Gradska opština Čukarica ima odličnu saradnju sa predškolskom ustanovom i ove godine će kao i prošle odvojiti određena sredstva za tekuće održavanje vrtića. Nama je cilj da bude što više mesta za naše mališane u vrtićima i da taj boravak bude adekvatan“, kazao je Kolarić.\nbeograd, gradbeograd, Vrtici, zamenikgradonacelnika\nVEČITI DERBI ĆE SE IGRATI U OVOM SASTAVU\nCRVENA ZVEZDA – PARTIZAN 1:0 164. derbi prošao sa samo jednim golom\nBEOGRAD SLAVI SPASOVDAN Izbegavajte centar grada, ove ulice biće zatvorene!


Nacionalni stadion u Surčinu? - Reprezentacija.rs\nObjavljeno 12.01.2018 - by Admin Nema komentara\t492 pregleda\n– Beograd je postao grad kranova, dizalaca, a Surčin je postala opština budućnosti u kojoj se na svakom ćošku radi i gradi. U razgovoru sa građanima saznao sam da stalno traže nešto više od opštinskog rukovodstva i to je praksa sa kojom bi trebalo nastaviti. Nastavićemo da podržavamo projekte koji su važni za stanovnike opštine Surčin, a ne bi trebalo zaboraviti ni izgradnju nacionalnog fudbalskog stadiona, koji gradimo zajedno sa Vladom Republike Srbije – rekao je Mali.\nIako se pominjalo da će stadion biti sagrađen u nekom od novobeogradskih blokova, ili na makiškoj strani grada, Surčin je lokacija koja je za izgradnju najrealnija. Konačna odluka još nije doneta, ali ljudi iz Fudbalskog saveza Srbije obilazili su zemljište na kojem bi trebalo da nikne velelepan objekat kapaciteta 60.000 mesta, na kojem bi u budućnosti igrali “orlovi”, gde bi se održavalo finale Kupa Srbije, ali i verovatno bi možda i Crvena zvezda i Partizan neke svoje važnije evropske utakmice igrali na ovom objektu. Uz to, na stadionu bi mogle da se održavaju i druge manifestacije poput velikih koncerata, a Beograd bi svakako mogao da se nada da može organizovati i događaje po najvišim kriterijumima UEFA, poput finala Lige šampiona ili Lige Evrope.\nSaznajemo da je tačna lokacija za izgradnju Nacionalnog stadiona nalazi između obilaznica oko Surčina i Ostružnočkog mosta. U pitanju je državno zemljište i ideja je da to bude Grinfild investicija, odnosno da bi se sa poslom krenulo od nule, bez prethodne infrastrukture. Ono što je privuklo ljude iz FS Srbije i grada Beograda je to što je u pitanju zemljište koje nema problema oko eksproprijacija, a pozicija je savršena, pošto se nalazi blizu grada, aerodroma Nikola Tesla, a odlično je i povezana saobraćajnicama.\nUkoliko do odobrenja projekta dođe, što je gotovo sasvim izvesno, Nacionalni stadion bi sa gradom bio povezan duplom kolovoznom trakom uz Savu. Ono što je takođe važno jeste i činjenica da bi na pomenutom mestu bilo i lakše izvesti sam projekat, pošto je jedan koncept gradnje u gradu, a drugi van grada. Zvanična potvrda lokacija očekuje se do jeseni.\nCena u skladu sa svetskim standardima\nKako saznajemo, izgradnja Nacionalnog stadiona iznosila bi okvirno 150.000.000 evra. Objekat bi bio odrađen po najvišim svetskim standardima, sa najkvalitetnijim stolicama, kapimama, toaletima, a imao bi i ogroman prostor za parking.\nSrbija dobija Nacionalni stadion! Predizborna šarena laža ili realnost?\nPredstavljen projekat izgradnje Nacionalnog stadiona


- Međutim, mi ne možemo da prepoznamo ko su ti mentori, te države koje im daju podršku, a da ono što se zove potpis u Briselu, koje su sastavljale te sile, koje odlučuju godinama o Srbiji, taj tekst se ne poštuje. Očigledno da kosovski Albanci žele da izazovu nered na Kosovu i Metohiji, kako bi došlo do krvoprolića - dodao je Marković.\n- Mislim da Srbija zna vrlo dobro koje su namere predsednika privremenih kosovskih institucija premijera Aljbina Kurtija. Mi očekujemo da zemlje članice Evropske unije kao što su Nemačka i Francuska izdaju saopštenja i kažu kosovskim Albancima da se povuku i da to više ne rade - rekao je Marković i podsetio da je Srbija napravila dobre odnose sa Albanijom.\n- Sa predsednikom Albanije Edijom Ramom smo potpisali i dogovorili "Otvoreni Balkan". On dobro zna da to što kosovski Albanci rade nikome ne donosi dobro, jer ukoliko bi se desio progon Srba, Srbija to neće gledati kao posmatrač - istakao je Marković.\nBONUS VIDEO - DESETINE KAMIONA ČEKA NA JARINJU: Veliki broj pripadnika Rosu na administrativnom prelazu\nKiM Kosovo i Metohija Dragan Marković Palma Kosovo i Metohija vesti KiM vesti


Završetak mini turneje koncerata večeras u Lazarevcu\nTanjug 24. maja 2021. 12:45\nLAZAREVAC – Završni besplatni koncert mini turneje bendova “Igor Vince & His Drums, Braš and Keys” i “Salsa y Punto” biće održan večeras u Centru za kulturu Lazarevac, u organizaciji Doma omladine Beograd.\nKoncertna turneja, uz podršku grada Beograda, obuhvatila je opštine Mladenovac (Centar za kulturu i turizam) i Obrenovac (Sportsko-kulturni centar) tokom protekle subote i nedelje sa tim dvostrukim programom na kome su nastupali navedeni bendovi.\nMuzičke grupe pokrivaju stilove koji u Srbiji nisu dovoljno zastupljeni – afro, rege, latino, a veoma su popularni u svetu, tako da se mini koncertna turneja DOB-a smatra vidom edukacije, i nije samo popularna zabava.\nMuzičar Igor Vince i sastav “His Drums, Braš and Keys” predstavljaju neobičan srpsko-kubanski sastav, poznat po uspešnom izvođenju afričke i latino muzike, sa međunarodnim ugledom i reputacijom.\nHarizmatični frontmen grupe jedini je beli muzičar koji je svirao sa afričkom legendom Femijem Kutijem, a bio mu je i predgrupa na velikom besplatnom koncertu u Donjem gradu Kalemegdana pre nekoliko godina.\n“Salsa y Punto” je jedinstven internacionalni bend sastavljen od kubanskih muzičara iz našeg regiona, koji svira autentčinu mešavinu afro-latino žanrova.\nKoncerti se održavaju uz sve propisane mere u borbi protiv pandemije kovid-19.


Mamula kao antifašističko stratiše zaboravljena i od prošle i ove vlasti | Kodex.ME\n12. 09. 2021 - 19:23 Autor: M. B.\nTamara Milaš koordinatorka programa za ljudska prava u CGO je podsjetila da je logor na ostrvu Lastavica, poznatijem kao Mamula, rasformiran nakon kapitulacije Italije 14. septembra 1943, prije 78 godina, a svakog septembra se održava komemoracija u znak sjećanja na zločine koji su se desili na Mamuli.\nDodala je da je CGO-a i ove godine posjetila ostrvo Lastavicu kako bi odali pomen nastradalima, zajedno sa boračkim udruženjima iz Boke Kotorske i njihovim gostima. CGO kako navodi žali što ni nova Vlada nije poslala svoje predstavnike da budu dio komemorativnog događaja.\n"Moderna Crna Gora može biti zasnovana jedino na antifašizmu, a to uključuje, između ostalog, i jednak odnos prema svim mjestima stradanja od strane fašista u Crnoj Gori tokom II svjetskog rata. Zabrinjava činjenica što je i danas malo poznato da je preko 2.000 bilo zarobljeno i mučeno u Kampo Mamuli od čega najviše žena i djece", naglasila je Milaš.\n"CGO će nastaviti da insistira na očuvanju antifašističkog kulturno-istorijskog naslijeđa u različitim formama, a kako bi i time doprinijeli i očuvanju sjećanja na antifašističke žrtve, ali i građanskog koncepta Crne Gore", zaključila je Milaš.


Grad Novi Pazar - Bedem spreman za renoviranje\nBedem spreman za renoviranje\nRadnici Javnog komunalnog preduzeća ''Gradska čistoća'' završili su u predviđenom roku sve radove na raščišćavanju Bedema. Time je završena prva pripremna faza, jer, pre konkretnih radova na renoviranju i uređenju severnog bastiona Novopazarske tvrđave, potrebno je da se obave i arheološka istraživanja, kako bi se stekli uslovi i za izradu projkektno-tehničke dokumentacije.\nVeć dve nedelje radnici Javnog komunalnog preduzeća Gradska čistoća aktivno rade na raščišćavanju Bedema i stvaranju uslova za renoviranje i uređenje najprepoznatljivijeg spomenika kulture u Novom Pazaru. Ta faza radova završena je u predviđenom roku i prema rečima rukovodioca Radne jedinice Zelenilo, Jasmina Ahmetovića, za to vreme je izneto oko 250 kubika smeća.\nArheološka istraživanja su – kako objašnjava glavni gradski urbanista Elvir Hamidović – još jedan preduslov za izradu projektno-tehničke dokumentacije ovog važnog projekta. Kao nagoveštaj buduće namene ovog dela Novopazarske tvrđave, Hamidović podseća na prepoznatljive stihove stare pesme ''Kad pogledam sa Bedema'', koji ukazuju na vidikovac.\nS obzirom da je u pitanju kulturno-istorijski spomenik od posebne važnosti; da gotovo svaki kamen tog zdanja priča svoju istoriju, te da se arheheološkim istraživanjima može doći i do novih bitnih činjenica, Hamidović ističe da sa finalnim radovima na uređenju gradskog bedema, ne trba preterano žuriti.


Odbrambeni projekat Evropske unije - 2003-10-21\nDiplomate Nato-a i Evropske unije sastali su se da bi ublažili tekuæi spor o planovima EU da formira sopstvene vojne snage, što zabrinjava SAD zbog moguænosti potkopavanja Nato-a. U izveštaju dopisnika GA iz Brisela, Rodžera Vilkisona, navodi se da Evropljani nastoje da pruže uveravanja Vašingtonu da njihovi planovi neæe naneti štetu alijansi.\nJoš nije odluèeno kakvog bi oblika mogao da bude odbrambeni projekat Evropske unije. To pitanje æe morati da se reši tokom tekuæih pregovora o prvom ustavu Evropske unije. Medjutim, SAD izražavaju zabrinutost da neke evropske zemlje -- kao što su Francuska i Nemaèka-- žele da imaju vojnu komandu koja bi bila odvojena od Nato-a. Na juèerašnjem sastanku ambasadora Nato-a , funkcioneri alijanse su rekli da su Evropljani pokušali da pruže uveravanja SAD da bi evropski vojni projekat nadopunio Nato, i da ne bi narušio alijansu. Predstavnik Nato-a, Džejmi Šej, izjavio je da bez obzira na ono što bi Evropska unija mogla da uèini u buduænosti, on oèekuje da bi te vojne snage bile u potpunosti kompatibilne sa Nato-m.\n“Evropski saveznici SAD pružili su uveravanje Vašingtonu da planovi za formiranje zajednièke spoljnopolitièke i bezbednosne politike Evropske unije imaju za cilj da se Nato ojaèa i nadopuni i da se omoguæi Evropi da bude ja;i partner SAD, a ne da potkopa Nato. ”\nŠej je rekao da su Evropljani obeæali da æe obaveštavati SAD i druge zemlje koje nisu saveznice Evropske unije, kao što su Kanada i Turska, o odbrambenim planovima unije. Na prošlonedeljnom evropskom samitu, Francuska i Nemaèka, odustale su od ranijeg plana o odvojenoj vojnoj komandi Evropske unije. Medjutim, one su zatražile i dobile podršku Britanije za stvaranje mehanizma, kojim bi se Evropskoj uniji garantovao neki vid autonomnog vojnog planiranja. Britanski premijer, Toni Bler, izjavio je da bi Evropska unija treblao da bude u stanju da deluje tamo gde SAD i Nato ne žele da budu umešani. Mada su SAD saopštile da žele snažnu evropsku odbrambenu sposobnost, one tvrde da bi Evropska unija trebalo da uloži veæa sredstava u modernizaciju oružja i druge vojne kapacitete, a ne na izgradnju sedište i vojnu birokratiju koja bi bila odvojena od Nato-a. Spoljnopolitièke šef Evropske unije, Haver Solana, bivši generalni sekretar Nato-a, nastoji da ublaži razlike u gledištima izmedju Evrope i SAD o tom pitanju.\n“ Odnosi izmedju Evropske unije i Nato-a su fundamentalne prirode i niko ne želi da u ovom momentu dovede u pitanje ili nanese štetu tim dubokim odnosima”.\nEvropska unija ima pristup centru za planiranje Nato-a za svoje operacije, mada neki funkcioneri unije kažu da bi Francuska želela da Evropska unija tokom vremena bude u stanju da planira i sprovodi operacije van Nato-a i da na taj naèin izbegne amerièki nadzor i kontrolu.


Porodica je, kaže, prepoznala auto osobe koju traže, ali nekoliko predmeta koji bi trebalo da budu lični i pronađeni su kod njega nisu mogli prepoznati kao njegove\nLeš u fazi raspadanja, koji su u trebinjskom selu Kotezi, u regiji Popovog polja, pronašli mještani, muškog je pola i najvjerovatnije je sredovječan, potvrdio je specijalista sudske medicine doktor Dražen Damjanjuk, koji je uradio ovu obdukciju.\nIako se sumnjalo da je u pitanju Crnogorac kojeg porodica odranije traži, pa je i ustanovljeno da je njegov automobil koji je pronađen samo četiri metra udaljen u provaliji od mjesta na kojem je pronađen leš, porodica nije mogla da identifikuje da li je to zaista on, pišu Nezavisne novine.\n“Konačna identifikacija će biti ustanovljena na osnovu DNK analize, a mi to u Trebinju ne možemo uraditi”, objasnio je Damjanjuk.\nPorodica je, kaže, prepoznala auto osobe koju traže, ali nekoliko predmeta koji bi trebalo da budu lični i pronađeni su kod njega nisu mogli prepoznati kao njegove.\nNezvanično saznajemo da je jedan od tih predmeta bila i narukvica koja je na ruci leša, ali porodica tvrdi da on nikada nije nosio takvu vrstu nakita.\nLeš koji je propao do neprepoznatljivosti porodica nije mogla prepoznati ni po kosi ili zubima, jer je bio u izuzetno lošem stanju.\n“U ovom je slučaju zaista jedino mjerodavna DNK analiza”, kategoričan je ponovo Damjanjuk, koji je u petak u prijepodnevnim časovima izvršio obdukciju.\nMještani Koteza su najprije pronašli ruku ovog, kako se zasad sumnja, sredovječnog Crnogorca, da bi, nakon što su slučaj prijavili policiji, bio otkriven i ostatak tijela, koje se nalazilo u poodmakloj fazi raspadanja.\nBudući da su Kotezi, kao i većina sela u Popovom polju, u ratu poprilično raseljeni, u selu živi svega nekoliko starijih stanovnika, tako da, i ako se dogodila saobraćajna nesreća, niko tada nije ništa ni vidio ni čuo.\nAuto sletilo sa puta, u nesreći poginuo osamnaestogodišnji mladić\nIzložba “Empirija” slikarice Tanje Pikula u Muzeju Hercegovine


Tatar Archives - Klik Jajce\nBenjamin Tatar, 27-godišnji bosanskohercegovački krilni fudbaler, napustit će Abhu nakon samo jedne polusezone, piši mediji u Saudijskoj Arabiji. Benjamin Tatar, 27-godišnji bosanskohercegovački krilni fudbaler, napustit...\nSaudijska Abha za koju nastupa Benjamin Tatar napokon je ostvarila pobjedu, pošto je danas sa 2:1 kući savladala Al-Fateh. Saudijska Abha za koju nastupa Benjamin...\nDoskorašnji fudbaler Sarajeva Benjamin Tatar mogao se proslaviti na debiju za novi klub. Doskorašnji fudbaler Sarajeva Benjamin Tatar mogao se proslaviti na debiju za novi...\nBenjamin Tatar karijeru nastavlja u Saudijskoj Arabiji, Sarajevu 300.000 dolara\nFudbalski klub Sarajevo i saudijski klub Abha postigli su dogovor oko transfera Benjamina Tatara, piše Dnevni avaz. FOTO: Dino Omerović / SCsport.ba Fudbalski klub Sarajevo...\nMiličević: Nemam ništa protiv da ostanem u Sarajevu, Tatar je najbolji igrač Premijer lige\nJajce Online 01/05/2020\nNekadašnji mladi reprezentativac Hrvatske, Hrvoje Miličević, odgovarao je na pitanja navijača Sarajeva i ponudio nekolicinu zanimljivih odgovora. Nekadašnji mladi reprezentativac Hrvatske, Hrvoje Miličević, odgovarao je...\nFudbaleri Sarajeva danas su upisali novi trijumf u Premijer ligi, ovaj put protiv Mladosti rezultatom 2:1, a ponovo je junak bio Benjamin Tatar. Fudbaleri Sarajeva...\nBenjamin Tatar postigao je oba gola za Sarajevo u pobjedi bordo tima protiv Borca u Banjoj Luci u utakmici 21. kola BH Telecom Premijer lige...\nBenjamin Tatar nakon jesenje titule poslao poruku igračima gradskog ri…\nBenjamin Tatar, fudbaler Sarajeva, oglasio se na Instagramu nakon što je bordo tim osvojio titulu jesnjeg prvaka Premijer lige Bosne i Hercegovine. Benjamin Tatar, fudbaler...\nStanojević, Pidro i Tatar ponovo sa ekipom: U Sarajevu željno očekuju …\nJajce Online 25/09/2019\nFudbaleri Sarajeva jučer su odradili posljednji treninig uoči današnjeg meča sa Borcem, a bordo pristalice posebno je obradovao povratak treninzima tri važna fudbalera. FOTO: FK...


Reforma tržišta osiguranja prioritet Ministarstva finansija u sledećih 18 meseci\nMinistar finansija i ekonomije u Vladi Republike Srbije Božidar Đelić izjavio je da je reforma tržišta osiguranja prioritet Ministarstva finansija u narednih 18 meseci. Ova reforma će biti realizovana usvajanjem novog zakona o osiguranju, analizom stanja tržišta, uvođenjem supervizije i privatizacijom jednog broja osiguravajućih kompanija.\nĐelić je na okruglom stolu pod nazivom "Transformacija osiguranja u Srbiji", u organizaciji magazina Ekonomist, ocenio da bi tržište osiguranja, čije učešće u bruto nacionalnom dohotku iznosi između jedan i dva odsto, moglo postati ključna grana privrede, koja će obezbediti dugoročni kapital i porast korporativnog upravljanja.\nOn je rekao da je nacrtom zakona predviđen i novi nivo cenzusa za osnivanje osiguravajućih kompanija i dodao da će Ministarstvo osnivanjem Agencije za supervizije, koja će raditi samostalno ili u okviru Ministarstva finansija, pojačati nadzor nad radom kompanija.\nPrema Đelićevim rečima, za razvoj tržišta osiguranja, osim usvajanja zakona o osiguranju i primene Zakona o računovodstvu, potrebno je usvojiti i zakone o dobrovoljnom penzionom osiguranju, investicionom fondu i hartijama od vrednosti.


Ova poludnevna radionica je napravljena da pomogne menadžerima projekta i vršiocima promene da razumeju jedni druge na putu do postizanja konačnih rezultata i da prepoznaju korist od promene. Ova radionica usmerena na rezultate uči učesnike kako i kada da integrišu planove za promene u projektne planove, i kako da upravljaju promenom koju projekat donosi kako bi ispunili ciljeve projekta [...]\nBez obzira na veličinu promene, bilo da se radi o primeni male promene u procesu ili strateške promene sa velikim ulaganjima, ljudi su ti koji će je sprovesti u delo. Vaš cilj treba da bude da inspirišete zaposlene i da im pomognete da prihvate vaše planove za promenu. Oni imaju važnu ulogu a ova obuka je napravljena da se [...]\nOvaj jednodnevni program za učenje je napravljen da pruži osnove upravljanja promenom i čini da učesnici razumeju koristi koje efektivno upravljanje ima po organizaciju. Pet načela se primenjuje na pravi projekat ili inicijativu za promenu kako bi se izgradila svest i želja za implementacijom upravljanja promenama. Ciljevi učenja Glavne koristi od ovog programa su Ustanovljena definicija upravljanja promenama i [...]\nPrema referentnim studijama kompanije Prosci® o upravljanju promenama koje su vršene tokom 18 godina, vidljivo i aktivno sponzorstvo je glavni faktor uspešne promene. Ovaj program je napravljen da učini da viši rukovodioci i lideri organizacije razumeju njihovu ulogu tokom promene i važnost iste u postizanju poslovnih rezultata. Otpor promenama je prirodan poriv a jaka komunikacija je ključni faktor uspeha. [...]\nKada organizacija postavi nove poslovne ciljeve, potrebna su neka unapređenja. Ta unapređenja uključuju procese, poslovne uloge, tehnologiju, organizacione strukture, itd. Projekti obično donose rešenje, ali promena ka poboljšanom stanju organizacije je ustvari u ljudima. Ljudi moraju da promene način na koji rade njihov posao i samo tada organizacija u celini može da postane bolja i tada će biti u [...]


Četvrtak, 10 Maj 2018 15:00\nBritanski Skotland jard traga za Jurom Markelićem iz Zvornika zbog sumnje da je ukrao nakit vrijedan 2,2 miliona evra na umjetničkom sajmu u Čelziju. Markelić, poznat i kao Vinko Osmakčić i Vinko Tomić, opisan je kao jedan od najstarijih članova poznate bande “Pink Panter”, koja je pljačkala zlatare od Tokija i Pariza do Londona i ukrala nakit vrijedan oko 330 miliona evra.\nSkotland jard ga tereti da je julu 2017. u po dana došao na sajam, otvorio prostoriju sa nakitom, ukrao tri vrijedna prstena i sa saučesnikom, čiji identitet nije otkriven, odvezao se taksijem. Markelić je u vrijeme pljačke nosio majicu i džins pantalone i izgledao kao običan posjetilac.\n"Ponovo objavljujemo fotografiju osumnjičenog s nadom da ćemo mu ući u trag. Velika je vjerovatnoća da se on ne nalazi u Britaniji i moguće je da je negdje u Evropi", rekao je detektiv Kris Tejlor, koji vodi istragu.\nPosljednja izmjena Četvrtak, 10 Maj 2018 13:28\nViše iz kategorije: « Australijski naučnik Dejvid Gudal srećan što umire Registrovani novi oboljeli u Kongu, među njima i zdravstveni radnici »


BEST Beograd | Konferencije.rs - Kursevi, obuke, edukacije i seminari u Srbiji\nBEST (Board of European Students of Technology) je neprofitna, apolitična i nevladina studentska organizacija koja je u stalnom porastu. Još od 1989. godine obezbeđujemo komunikaciju i saradnju sa studentima u oblasti tehnike i tehnologije. Danas, 96 lokalnih BEST grupa u 33 zemlje Evrope svakodnevno radi na ostvarenju ovog cilja. Mi izgrađujemo dobro organizovanu, moćnu, mladu i inovativnu studentsku organizaciju. 20 godina nakon osnivanja brojimo preko 3300 aktivnih članova, a našu ciljnu grupu čini preko milion studenata tehnike koji studiraju na univerzitetima na kojima je BEST prisutan.\nNaša osnovna aktivnost je pružanje prilika studentima za dopunsko i neformalno obrazovanje, stvarajući na taj način dodatnu vrednost obrazovanju koje pružaju univerziteti. BEST takođe radi na poboljšanju procesa obrazovanja studenata. Konstantno se bavimo rešavanjem problema edukacije inženjera i dolazimo do rezultata uz pomoć svih studenata koji studiraju na 96 univerziteta na kojima je BEST prisutan. Težimo da omogućimo studentima da steknu neophodne veštine za rad u internacionalnim timovima.\nIskustvo stičemo kroz aktivnosti u koje smo uključeni i trudimo se da naučimo što je više moguće iz svakog aspekta našeg rada. Ističemo koliko su tolerantost i poštovanje bitni u timovima koje čine različiti članovi i koliko su oni bitni za postizanje većeg stepena razumevanja evropskih kultura.\nTelefon: +381 11 337 05 45\nInternet stranica: best.rs\nTadeuša Košćuška 63, 11000 Beograd, Srbija\nBEST Design Week je seminar dizajna i brendiranja koji se ove godine šesti pu...\nUdruženje studenata tehnike Evrope – BEST Beograd po prvi put organizuje Code...


Budžet i Mi – Institut alternativa\nInstitut alternativa » Blog » Budžet i Mi\nObjavljeno 17. 11. 2011. 30. 11. 2017.\nKoliko pažnje poklanjamo kontroli budžeta?\nVlada je usvojila Predlog Zakona o budžetu za 2012. godinu. Ove godine Predlog budžeta je predstavljen bez pratećeg obrazloženja, dokumenta koji je prethodnih godina manje-više transparentno objašnjavao brojne planirane stavke budžeta.\nIz izjave ministra finansija raduje procjena da je ovim predlogom tzv. diskreciona potrošnja smanjena za oko 25%. To znači smanjenje prostora za neracionalno i neadekvatno trošenje.\nIzvještaj DRI o reviziji završnog računa budžeta, kao i pojedinačni izvještaji o reviziji bi trebalo da budu obavezno štivo za sve one koji se bave kontrolom javnih finanasija, a idealno i za građane zainteresovane za to kako se troši njihov novac. Nalazi DRI govore o zabrinjavajućim i alarmantnim sistemskim problemima, ali i o pojedinačnim praksama i prestupima, koji se u nekim slučajevima ozbiljno približavaju krivičnim djelima. Praksa potrošačkih jedinica da imaju otvorene žiro-račune kod poslovnih banaka koja se nastavila, nedosljedna primjena niza važnih zakona kao što su Zakon o javnim nabavkama ili Zakon o državnoj imovini, “preusmjeravanje” sredstava kojima se mijenja plan budžeta, netransparentne finansije lokalnih samouprava, samo su neki od primjera.\nPosebna je novina to što se DRI ove godine po prvi put bavila i prihodnim stavkama u završnom računu budžeta i ukazala na niz problema u punjenju budžeta. Od poreza na dobit do koncesionih naknada, država ostaje kratkih rukava za ono što joj pripada. Posebno je kritikovan rad organa koji bi trebalo da se staraju o tome da porezi i doprinosi budu redovno uplaćivani od strane svih i slaba kontrolom pravnih lica sa najvećim prometom i dobitima, a koja nemarno ispunjavaju svoje obaveze prema državi.\nVažno je istaći da prekršajna odgovornost za upravljanje bužetskim sredstvima još uvijek ne postoji. To i druga pitanja govore o potrebi temeljne rekonstrukcije sistemskog zakona o budžetu kako bi se na jasniji, precizniji i moderniji način uspostavila i usaglasila pravila ponašanja svih budžetskih korisnika i odgovornost za njihov rad.\nU Skupštini je ove sedmice održana rasprava o izvještajima DRI u nadležnom Odboru. Nedopustivo je to što još uvijek imamo situaciju da u Skupštini Crne Gore, poslanici koji su kao članovi upravnih odbora ili rukovodioci, u ime Vlade trošili novac građana, sada vrše i političku kontrolu nad budžetom. Pored činjenice da su do 01. novembra morali da podnesu ostavke na jednu od funkcija (ili Skupština ili Vlada!) poslanici DPS-a to još uvijek nisu uradili.\nSa vedrije strane, ipak možemo govoriti o napretku kada je riječ o političkoj kontroli budžeta. Važno je napomenuti da je Odbor za ekonomiju, finansije i budžet razdvojio raspravu o reviziji završnog računa budžeta i godišnjem izvještaju DRI, pridajući više pažnje nalazima DRI. Takođe, poslanici su obratili posebnu pažnju na stepen ispunjenja prošlogodišnjih preporuka i tražili od DRI i Vlade da pripreme posebne izvještaje o tome. Vidljivo je značajno veće zalaganje i posvećenost Odbora za budžet, ekonomiju i finansije, odnosno predsjednika i članova ovog Odbora, kako poslanika parlamentarne opozicije tako i onih iz parlamentarne većine. Mogućnost da kroz izmjene i dopune poslovnika dobijemo i pododbor za budžet i reviziju, kao i rasprava o svim pojedinačnim izvještajima mogla bi podstaći još snažnije usmjerenje na ova pitanja.\nU Skupštini su i izvještaji Ministarstva finansija i DRI o ispunjavanju preporuka koje je DRI davala u svojim ranijim izvještajima. Rasprava o ovim izvještajima će obezbijediti kompletniju informaciju o stvarnom uticaju nalaza i preporuka, ali i podstaći dalji razvoj sistema nadgledanja i odgovornosti. Potrebno je da i ostali akteri pokažu inicijativu. Državno tužilaštvo i policija bi konačno morali da upoznaju javnost sa rezultatima koje su postigli u makar pet slučajeva kada su na svoj zahtjev zatražili i dobili dokumentaciju o pojedinim subjektima revizije.\nVažno je istaći da su poslanici u Odboru za ekonomiju, finansije i budžet jednoglasno odlučili da predlože Skupštini da, povodom razmatranja Predloga zakona o Završnom računu budžeta Crne Gore za 2010. godini, u formi zaključaka usvoji i preporuke DRI u cilju unapređivanja sistema javnih finansija u narednom periodu. Ta činjenica govori o nepodijeljenom stavu poslanika da DRI svoj posao radi dobro i da je obezbijedila zavidan stepen kvaliteta i nezavisnosti.\nStoga je važno da poslanici ostanu pri svom stavu koji su izrazili kada su podržali prijedlog budžeta utvrđen od strane Senata DRI i amandmanski djeluju na prijedlog zakona o budžetu kako bi obezbijedili da DRI tokom 2012. ima uslove za dalji rad i razvoj. Pored finansijske podrške, Skupština bi konačno morala da imenuje uglednu i kompetentnu osobu za petog člana Senata DRI, poziciju koja već duže od godinu dana nedostaje u strukturi DRI.\nSnažna i nezavisna DRI, poslanici koji koriste njen rad da bi vršili pritisak na potrošačke jedinice i pokretali sistemske promjene, saradnja i koordinacija između ostalih aktera koji se bave kontrolom finansija uz zainteresovanu i informisanu javnost su najbolji put ka uvođenju reda u naš sistem javnih finansija.


Vjenčanje britanskog princa na meti islamskih ekstremista - Vijesti.me\nTimovi za pretrage provjeravaju cjevovode, kante, javnu rasvjetu, čak i semafore, tragajući za skrivenim bombama ili oružjem na putu od Bakingemske palate do Vestminsterske opatije. Edit\nMiloš Rudović 20. april 2011, 07:10 ažurirano 26. februar 2019, 18:55\nLondonska policija je juče saopštila da je jednoj radikalnoj grupi muslimana zabranila održavanje protesta ispred crkve u kojoj će se naredne sedmice princ Vilijam oženiti sa Kejt Midlton.\nTrenutno se pregovara o tome da li treba dozvoliti grupi „Muslimani protiv krstaša“ (MAC), među čijim članstvom se nalaze neki od najpoznatijih muslimanskih ekstremista u Velikoj Britaniji, da organizuje neku vrstu demonstracija u glavnom gradu.\nDesničarska anti-islamistička grupa Engleska odbrambena liga (EDL), čiji su prošli protesti bili obilježeni nasiljem, je u međuvremenu zatražila da i sama protestuje ako MAC dobije zeleno svijetlo.\n„Za sada smo dobili dva zahtjeva grupa koje žele da protestuju i trenutno razmatramo da li je to pogodno“, kazala je Lin Ovens iz kancelarije glavnog grada za „Skaj njuz“.\n„To je slavlje i želimo da se tog dana fokusiramo na tu ceremoniju“.\nCilj MAC-a je da poremete vjenčanje planirano za 29. aprila, saopšteno je na sajtu te grupe.\nVilijam predstavnik britanskog imperijalizma\n„Jedan od najpoznatijih predstavnika britanskog imperijalizma, pukovnik princ Vilijam, želi da uživa u ekstravagantnoj ceremoniji vjenčanja, a da ironija bude veća, to radi na uštrb poreskih obveznika“, navodi se na sajtu, i dodaje da će „dan o kome nacija toliko dugo sanja postati noćna mora“.\nOčekuje se da će u London 29. aprila doći na stotine hiljada ljudi, a da bi samom vjenčanju – očiglednoj meti ekstremista - trebalo da prisustvuje veliki broj zvaničnika i krunisanih glava iz Britanije i inostranstva.\nTimovi za pretrage provjeravaju cjevovode, kante, javnu rasvjetu, čak i semafore, tragajući za skrivenim bombama ili oružjem na putu od Bakingemske palate do Vestminsterske opatije kojim će proći par.\nMladenci će do opatije putovati različitim vozilima, ali će se vratiti u otvorenoj kočiji, mašući masi, a zatim se pojaviti na balkonu palate sa ostalim članovima kraljevske porodice.\nPortparol kraljvske porodice je juče saopštio da će vjenčanje biti direktno prenošeno i na Jutjubu.


Nuspojave hemioterapije i kako ih smanjiti - Život je čudo\nNuspojave hemioterapije i kako ih smanjiti, već smo pisali o nuspojavama hemio terapije, koje znaju da naprave izuzetno veliki problem kod pacijenata, nekada ne znamo šta je gore nuspojave HT ili primarna bolest. Stoga je naš savet svim pacijentima koji su na HT da svu svoju pažnju i trud usmere na smanjenje nuspojava HT. Da probamo slikovito da Vam to objasnimo: ako zamislite svoj zdravlje kao soliter od deset spratova, u momentu kada saznate da ste oboleli od karcinoma bolest je na (recimo) sedmom spratu a imunitet je na (recimo) petom spratu. Posle HT bolest je na trećem spratu a imunitet tri sprata u podrumu. Razlika potencijala u korist bolesti je sada veća nego pre početka terapije a sve to zbog nuspojava HT tj štete koju napravi citostatik. To je razlog zašto smatramo da svu svoju pažnju treba usmeriti na smanjenje nuspojava HT.\nU mnogim slučajevima se primećuje mogućnost lakog oštećenja krvnih sudova kože, kada slabiji pritisak ili lak udar po ruci i butini izaziva pojavu modrica, a kod pranja zuba dolazi do krvarenja desni. Pročitajte o intravenskom laserskom zračenju krvi koji u ovim situacijama izuzetno može da pomogne.\nDetoksikacija teških metala DPMS protokol, OBAVEZNO\nOksigenizacija ozonom, ozono terapija\nZato se paralelno sa hemoterapijom primenjuje i terapija koja ublažava anemiju uključuje terapiju koja povećava proizvodnju krvih ćelija kao što su, eritropoetin, preparati gvožđa, vitamini i transfuzija krvi. Posebno Intravensko lasersko zračenje krvi\nRuke bolesnika nakon 10 dana lečenja hemioterapijom (znaci srednje teškog eritema sa perutanjem derma)I\nAko se javi u toku hemoteraapije lokalizovana je na noktima, na sluzokoži usne šupljine i duž vena na kojima se primenjuje hemioterapija. Hiperpigmentacija može biti genetralizovana (opšta) sa propratnim reakcijama kao što su umor, slabost, oslabljen apetit, mučnina i gubitak telesne težine. Hiperpigmentacija se obično javalja 2-3 nedelje nakon hemioterapije i traje oko 10-12 nedelja. Pacijenta kod koga se očekuje pojava hiperpigmentacije, treba upozoriti na njenu pojavu, kao i na činjenicu da će ona posle određenog vremena nestati.Imunofan kao imunomodulator i suportivna terapija je pokazao izuzetne rezultate\nPojava zadebljanja kože na rukama, stopalima, licu i mestima na kojima je oštećena koža. Promene slične aknama obično se javljaju nakon faze eritema i napreduju sve do prišta i promene koje podsećaju na akne. Bolesniku treba skrenuti pažnju na redovnu higijenu lica, koje uvek mora da bude čisto i suvo\nNa površini kože u toku hemioterapije mogu se pojaviti čirevi (ulceracije), koje zahtevaju redovno održavanje higijene i eventualnu simptomatsku terapiju protiv infekcijeF\nU svakom slučaju jedini i najbolji način da se smanje nuspojave hemioterapije je detoksikacija. Naš savet je da se obratite klinikama koje se bave smanjenjem nuspojava hemioterapije kao i detoksikacijom.\n4 weeks ago wiland\n1 month ago wiland


SVE O SUTRAŠNJEM PROTESTU NA ULICAMA BEOGRADA - Kad, gde, ko, zbog čega | Besermenji Igor\nSve o SUTRAŠNJEM PROTESTU na ULICAMA BEOGRADA – Kad, gde, ko, zbog čega\nU Beogradu će sutra, u subotu 8. decembra, biti održan veliki građanski protest “Stop krvavim košuljama”.\nProtestna šetnja počeće sutra u 18 časova sa Platoa ispred Filozofskog fakulteta u Beogradu – kolona će potom krenuti do Narodne skupštine i zgrade RTS-a u Takovskoj, zatim preko Svetogorske i Makedonske ulice, dok će šetnju završiti ispred tržnog centra Staklenac.\nNajavljeno je da će protest biti građanski i da na njemu neće govoriti političari, niti će biti stranačkih obeležja, već će se pre početka šetnje građanima obratiti košarkaški trener Duško Vujosević i glumci Mirjana Karanović i Branislav Trifunović.\nOrganizatori su u saopštenju medijima naveli da ovom građanskom protestnom šetnjom žele da ukažu na to da su protiv bilo kog vida nasilja koji vlast sprovodi nad građanima Srbije “bilo da je to fizičko, verbalno, medijsko nasilje ili pritisci na pojedince”. Organizatori su pojasnili i zbog čega postoji potreba za izlazak građana na ulice glavnog grada:\n“Konkretan povod za iskazivanje građanskog nezadovoljstva na ulicama je i napad u Kruševcu na Borka Stefanovića, ali i podsećanje na sve napadnute građane, novinare, aktiviste civilnog sektora i političare.”\nNaziv protesta najverovatnije proističe iz potrebe da se ukaže na dramatičan problem s kojim se suočavaju Srbija i njeni građani, a reč je o porastu nasilja koje se sprovodi nad građanima – političkim neistomišljenicima. Podsećamo, jedan od lidera opozicije, Borko Stefanović, kao i nekoliko njegovih saradnika iz Levice Srbije, brutalno su pretučeni 23.novembra ove godine, kada su ih pred tribinu “Saveza za Srbiju” u Kruševcu napali maskirani napadači sa šipkama. Stefanoviću je tada razbijena glava, dok su jednom od njegovih saradnika polomljeni zubi, a nakon što su oboreni na pod i brutalno izudarani. Nakon toga, fotografije krvave košulje i prebijenog Borka Stefanovića deljene su putem društvenih mreža i internet portala i vest je ubrzo obišla celu zemlju.\nPretučeni Stefanović se kasnije pojavio pred novinarima i izjavio da će se boriti da Srbija više nikada ne bude zemlja krvavih košulja:\n“Da Srbija više nikad ne bude država krvavih košulja i padanja krvi onih koji drugačije misle. Nije mene, napala nikakva atmosfera, već organizovani kriminalci bliski vlasti i ljudima koji gospodare u Kruševcu. Režim Aleksandra Vučića je ljude podelio na one koji su sa njima i neprijatelje, a ljude koji su juce skočili da nas ubiju su bili organizovani i pripremljeni i dobro znali svaku naš korak. Ništa spontano tu nije bilo”, izjavio je pred novinarima Borko Stefanović. Uz njega su bili i drugi lideri opozicije – Dragan Đilas, Saša Janković, Boško Obradović, Vuk Jeremić, Boris Tadić, Zoran Lutovac, Miloš Jovanović, Janko Veselinović.\nOdavno nije nikakva tajna da je sloboda mišljenja i izražavanja u Srbiji konstantno na udaru autoritarnog režima, iako je garantovana Članom 46. Ustava Republike Srbije:\nOsim toga, Član 2. Zakona o javnom okupljanju omogućava građanima da se sastaju i slobodno razmenjuju ideje i misli:\n“Mirno okupljanje je slobodno. Svako ima pravo da organizuje okupljanje i da u njemu učestvuje, u skladu sa ovim zakonom.”\nDa se u Srbiji guši sloboda izražavanja, potvrđeno je i u novembru 2018. godine u dokumentu koji predstavlja izveštaj o napretku Srbije u poglavljima 23 i 24 u procesu pristupnih pregovora sa Evropskom unijom, a koji je Evropska komisija tada predala zemljama članicama EU. Izveštaj, između ostalog, zaključuje da “što se tiče slobode izražavanja i medija, opšte okruženje i dalje nije pogodno za ostvarivanje ovih prava”, kao i da su zabrinjavajući slučajevi pretnji, zastrašivanja i nasilja nad novinarima u Srbiji.\nTakođe, početkom novembra, članica Izvršnog odbora NUNS-a Biljana Stepanović navela je da je do tog trenutka u 2018. godini zabeleženo 22 slučaja napada, pretnji i zastrašivanja novinara. U četiri slučaja tužilaštvo je utvrdilo da nema mesta pokretanju postupka, 16 slučajeva je još u toku pred tužilaštvom, dok je samo u jednom slučaju pokrenut sudski postupak. Jedan slučaj napada nije prijavljen policiji.\nDa napadi na novinare u Srbiji gotovo nikada nemaju konačan epilog, jasno je i iz primera 2017. godine, kada je zabeležen 31 slučaj napada, pretnji i zastrašivanja novinara, a do danas je samo jedan slučaj rešen.\nIz svega navedenog, lako je zaključiti da je borba za slobodu sada na građanima Srbije i da je će je biti onoliko koliko bude želje da se ona odbrani.\n(Igor Besermenji, decembar 2018. godine)


Sva deca rođena u 2020. godini dobiće auto sedište - JUGPRESS\nSva deca rođena u 2020. godini dobiće auto sedište\nSavet za bezbednost saobraćaja na putevima na teritoriji grada Vranja, već godinama izdvaja sredstva za kupovinu auto sedišta za rođene bebe.\nTako će biti i u ovoj godini, s obzirom da je na poslednjoj sednici saveta usvojen Program trošenja sredstava od naplaćenih kazni u saobraćaju za 2020. godinu.\nProgramom je predviđena kupovina dečjih auto sedišta za svaku rođenu bebu u 2020. godini. Uručivanje sedišta biće organizovano kvartalno, odnosno četiri puta tokom godine.\nGradonačelnik, koji je i predsednik Saveta, Slobodan Milenković kaže da je to još jedna od promotivnih aktivnosti iz oblasti bezbednosti saobraćaja, a ujedno i pomoć roditeljima u odgajanju svojih mališana.\nOn je podsetio da će i u ovoj godini da se radi na unapređenju saobraćajne infrastrukture, organizovanju edukacija i podizanju svesti građana o neophodnosti povećanja bezbednosti svih učesnika u saobraćaju.


Partizan naknadno licencirao dvojicu - Sportske.net\nPartizan naknadno licencirao dvojicu\nŽestok ritam na startu sezone ipak zahteva što širi "roster".\nCrno-bela Skupština iza zatvorenih vrataOžegović: "Želja za pobedom jača od nervoze i tenzije"Jankovićeve jezive "rane junačke"!Recko besan: "Bruka i sramota, zar Partizan mora da igra sa 14 igrača!?""Grobari" podeljeni - od "Đukiću ostani" do otvorenog nezadovoljstva!(TVITOVI)\nNešto više od dve nedelje prošlo je od momenta kada su fudbaleri Partizana odigrali prvu takmičarsku utakmicu u novoj sezoni, a zaključno sa nedeljom upisali su i peti nastup.\nPošto se u Humskoj nadaju plasmanu u treće kolo kvalifikacija za Ligu Evrope ovakav ritam trebalo bi da ostane na snazi barem do 16. avgusta za kada je zakazan revanš sledeće runde masovnijeg takmičenja pod okriljem UEFA.\nZbog toga ne čudi što je stručni štab vicešampiona Srbije odlučio da za mečeve u Super ligi licencira još dvojicu igrača, prenosi "Žurnal".\nNaknadno su licencirani defanzivci Bojan Ostojić i Slobodan Urošević, momci koji su u prethodnom periodu bili van konkurencije za sastav ekipe.\nIskusni štoper Bojan Ostojić bio je na pragu inostranog angažmana, čak je zbog toga napustio pripreme u Sloveniji, ali do zaključenja posla nije došlo. Usledila je lakša povreda, a nakon oporavka će biti u konkurenciji za tim.\nSlobodan Urošević je pomalo neočekivano ispao iz kombinacije, a razlog je svakako bljesak Zlatana Šehovića koji je tokom letnjih priprema obezbedio mesto u startnoj postavi.\nU narednom periodu pomenuta dvojica ponovo će se naći u konkurenciji za sastav tima u domaćem šampionatu.\nRecimo i to da će fudbaleri Partizana do 16. avgusta potencijalno odigrati još pet takmičarskih mečeva. Hoće li tako biti u praksi zavisi isključivo od ishoda revanša sa Trakaijem koji je zakazan za četvrtak.


Sistem za upravljanje redovima čekanja, posredstvom redomata i QR kod čitača u Upravi za trezor | Knjigovodstvo\nSeptember 17, 2020 admin Comments Off on Sistem za upravljanje redovima čekanja, posredstvom redomata i QR kod čitača u Upravi za trezor\nUprava za trezor je prva uvela sistem za onlajn praćenje redova uz pomoć QR kod čitača, što građanima omogućava da sami odaberu da li će svoj red sačekati u sali ili će za to vreme obavljati neke druge obaveze van sale.\nOvakav sistem omogućava i kontrolisan broj prisutnih ljudi u šalter salama, čime se poštuju preporuke Kriznog štaba o dozvoljenom broju ljudi u zatvorenim prostorijama i poštovanju fizičke distance usled pandemije koronavirusa.\nNovi sistem je već uspostavljen u tri filijale u Beogradu (Stari Grad, Novi Beograd, Palilula), dok se do kraja godine očekuje širenje sistema na još osam filijala u Novom Sadu, Pančevu, Vranju, Leskovcu, Nišu, Novom Pazaru, Voždovcu i Čukarici, sa ciljem da u narednom periodu sve filijale budu opremljene modernim sistemom upravljanja redovima.\nUprava za trezor, kao i do sada, nastavlja sa implementacijom inovativnih rešenja u svom radu, sa ciljem poboljšanja i unapređenja kvaliteta usluga koje pruža.\nTags: Uprava za trezor\nKretanje cene nafte 28. maj – 8. jun 2018. Šta bi trebalo da znate kada osnivate udruženje građana ili fondaciju


Policija u Minhenu uhapsila stotine pijanih vozača električnih trotineta - Auto Republika\nPivo i vožnja ne idu zajedno, bez obzira na to koje je vozilo u pitanju.\nNemačka je sredinom leta uredila korišćenje električnih trotineta. Oni su proglašeni za motorna vozila, i kako bi ih neko koristio mora imati najmanje 14 godina, i mogu se upotrebljavati samo na biciklističkim stazama, ili na putu, ali pod uslovom da ne ometaju normalan tok saobraćaja, dakle, da voze sa strane.\nU Minhenu je tokom Oktoberfesta policija imala pune ruke posla sa pijanim vozačima električnih trotineta. Prema zvaničnim podacima snaga reda i zakona tokom festivala je uhapšeno 414 ljudi, od čega će 254 lica ostati bez dozvole za upotrebu ovih trotineta.\nKako bi se smanjio broj povređenih, policija je čak pribegla zaustavljanju svih električnih trotineta u blizini festivala, i zabranila njihovu upotrebu u široj okolini oko Oktoberfesta.\nŠta god da vozite, alkohol i vožnja su užasna kombinacija.\ntags: električni trotineti minhen nemačka oktoberfest policija\nprevious Dacia Sandero Mk3 stiže naredne godine\nnext Novi Peugeot 208 dobio četiri zvezdice na Euro NCAP testu\nVeoma, veoma retko pijem… Izuzetno… Kada i pijem, kola ne vozim ( i obrnuto). Ako idem negde gde ću izvesno „morati“ da popijem, ako mogu, gledam da odem bajsom. Znalo mi se desiti da se vraćam sa tih „slavlja“ i „u sitan sat“, formalno „pod gasom“ i da policija, na mestima gde napravi sačekušu/barikadu i gde zaustavlja apsolutno svako vozilo radi „duvanja“, mene kao biciklistu samo propusti ( bukvalno se policajac skloni da ja prodjem ), pa i kada sam bio „kao letva“. Nije to bilo često, par puta, ali, bilo je, da se ne lažemo … Hoću da kažem… Pročitaj više »\nPrve fotografije: Ford Mondeo i Lincoln Zephyr\n09/11/2021 - 16:58


Seminar strelaca protivgradne zaštite na teritoriji opštine Sečanj - NMR Info\nKreirano mar 3, 2021\nDanas je u opštini Sečanj održan seminar strelaca protivgradne zaštite na teritoriji opštine Sečanj. Seminar vodio Dragan Jovanović šef radarskog centra Samoš iz Hidrometeorološkog zavoda Srbije a prisustvovali su strelci sa teritorije opštine Sečanj.\nU izveštaju gospodina Jovanovića iznet je podatak da je prošle sezone bilo relativno mirno nebo, jer je ispaljeno ukupno 32 protivgradne rakete na terioriji opštine Sečanj.\nPosle seminara strelci su potpisali ugovore za predstojeću sezonu koja traje od 15. aprila do 15. oktobra. Naknada za mesečni rad ostaje ista kao i predhodnih godina a radi se o iznosu od samo 4000 dinara koje isplaćuje Hidrometeorološki zavod. To je po rečima strelaca mala nadoknada ali su zahvalni opštini Sečanj koji već dve godine podržava i dodatno finansira strelce. Sastanku je prisustvovao i Predrag Rađenović predsednik opštine Sečanj koji je obećao da će i ove godine opština Sečanj pomoći strelcima i poželeo im mirno nebo.


Kamioni na Horgošu čekaju pet sati, automobili se zadržavaju pola sata na granici sa Crnom Gorom - Društvo - Dnevni list Danas\nPočetna » Vesti » Društvo » Kamioni na Horgošu čekaju pet sati, automobili se zadržavaju pola sata na granici sa Crnom Gorom\nFoto: Beta/Uprava carina (arhiva)\nKamioni na graničnom prelazu sa Mađarskom Horgoš na izlaz iz zemlje čekaju pet sati, dok se na prelazu Kelebija sa istom državom na izlazu zadržavaju tri sata, poslednji su podaci Uprave granične policije.\nNa naplatnim stanicama duž autoputeva u Srbiji nema zadržavanja vozila, saobraćaj je umerenog intenziteta, a jedino je tokom noći na severozapadu zemlje moguće prolazno naoblačenje sa slabom, kratkotrajnom kišom.\nOd sutra pa do 5. oktobra će zbog radova na rehabilitaciji kolovoza za saobraćaj biti zatvorena petlja Smederevo (Ralja)\nTokom izvođenja radova, na toj petlji, u oba smera biće zatvorene izlivne i ulivne rampe, a saobraćaj će biti preusmeren na alternativne pravce, petlju Požarevac i petlju Kolari.\nDo 30. novembra na trasi Majdanpek-Rudna Glava odvijaće se radovi na rehabilitaciji kolovoza, uz naizmenično propuštanje vozila.\nI dalje su u toku radovi na petlji „Žednik“, zbog kojih je u smeru granični prelaz Horgoš-Novi Sad za saobraćaj zatvoreno uključenje na auto-put prema Novom Sadu i isključenje iz pravca Horgoš.\nAlternativni putni pravci su petlja „Subotica Jug“ i petlja „Bačka Topola“.\nAMSSČekanje na granicamaHorgoš\nDruštvo • danas 18:45\nVašington post o blokadi puteva: Hiljade demonstranata u Beogradu i širom Srbije\nHiljade ljudi u Beogradu i drugim gradovima u Srbiji blokiralo je glavne puteve i mostove protestujući protiv planiranog rudnika litijuma, uprkos upozorenjima policije i kampanji zastrašivanja koju su vlasti pokrenule protiv demonstranata, piše Vašington post, a prenosi N1.\nMagistralni put Loznica-Valjevo blokirali su u Gornjim Nedeljicama ljudi...


Tanjug 26. juna 2020. 16:12\nBEOGRAD – Svetska rvačka federacija (FILA) dodelila je Srbiji organizaciju Svetskog prvenstva u rvanju, koje će se održati početkom decembra ove godine u Beogradu.\n“Kada smo 2017. godine bili domaćini Evropskog prvenstva u rvanju, radili smo kao jedan tim, odgovorno, sa istom željom – da pokažemo da nam je ljubav prema sportu uvek na prvom mestu. Poverenje koje nam je FILA ukazala odlukom da organizujemo Svetsko prvenstvo još je jedna potvrda sistemskog i zajedničkog rada. Ponosni smo i srećni što ćemo biti domaćini tog uglednog međunarodnog takmicenja. Srbija je i do sada mnogo puta pokazala da je odgovorna, da je dobar domaćin i da ima šta da pokaže svetu“, rekao je Udovičić.\n„Čestitam svima koji su predano radili da Beograd bude domaćin ovako značajnog događaja. Siguran sam da će više od 2.500 najboljih svetskih rvača uživati u našoj Srbiji, ali i publika u navijanju za naše šampione koji su nas mnogo puta obradovali. Srbija je definitivno zemlja šampiona i sporta”, zaključio je Udovičić.\n„Velika čast i velika obaveza za naš Savez i sport uopšte. Trudićemo se da na dostojan način reprezentujemo našu zemlju i grad Beograd i da pošaljemo najlepše poruke u svet sa ovog velikog takmičenja. Zahvalni smo Vladi Republike Srbije na podršci i šansi da se u našoj zemlji organizuje jedno od najvećih takmičenja koje će se održati ove godine u Evropi. Daćemo sve od sebe da budemo dobri domaćini i organizatori”, poručio je Trajković.


Jelena Trivan - Blic Online\nNa nedavno završenom Berlinskom festivalu, jednom od najprestižnijih u Evropi, dva filma koje je finansirao Filmski centar Srbije (FCS) odnela su nagrade: film „Otac“ Srđana Golubovića dobio je nagradu publike, a srpsko-rumunska koprodukcija „Malmkrog“ dobila je Srebrnog medveda.\nSvečana ceremonija povodom 60. godišnjice Filmskog centra Srbije, ustanove od nacionalnog značaja zadužene za delatnosti u oblasti srpske kinematografije, održana je sredu 18. decembra u Jugoslovenskoj kinoteci.\nDirektorka "Službenog glasnika" Jelena Trivan ocenila je da je sadašnji opozicioni sastav osuđen na propast , jer zajedno u koloni, kako je rekla, idu ljotićevci, nedićevci i patrizani.\nKao što je "Blic" najavio, aktuelna direktorka "Službenog glasnika", Jelena Trivan, imenovana je za predsednicu Upravnog odbora Filmskog centra Srbije (UO FCS), a rešenje o njenom imenovanju potvrdila je Vlada Republike Srbije.\nMeđu zvanicama na venčanju Piksijeve ćerke bila je ONA, I BLISTALA JE!\nVenčanje Anje i Igoa Valentea koje je održano juče okupilo je mnoge eminentne ličnosti iz Srbije, a među njima bila je i Jelena Trivan, direktorka "Službenog glasnika".


Tužilaštvu podneseno 90 izvještaja zbog sumnje da je bh. budžet oštećen za 53 miliona | Visokoin.com\nTužilaštvu podneseno 90 izvještaja zbog sumnje da je bh. budžet oštećen za 53 miliona\nSektor za poreze Uprave za indirektno oprezivanje (UIO) BiH u prošloj godini je izvršio 8.554 kontrole, a Tužilaštvu BiH proslijeđeno je 90 izvještaja i dvije dopune ranije podnesenih izvještaja po čijem osnovu se procjenjuje da je budžet BiH oštećen za 53,9 miliona KM, potvrdila je danas načelnica Odjeljenja UIO za analizu rizika Sabina Kuršumović.\nU UIOBiH ističu da imaju dobru saradnju s Tužilaštvom.\nDirektor UIO Miro Džakula istakao je da je ta saradnja intezivirana dolaskom glavnog tužioca Gorana Salihovića, a očekuje i u narednom periodu procesuiranje svih slučajeva neplaćanja prihoda iz oblasti indirektnih poreza ili istrage o nekim kriminalnim radnjama.\n-Sama činjenica da je ostvaren rast bruto prihoda govori da je UIO smanjila nivo sive ekonomije u velikom iznosu- rekao je on novinarima u Banjoj Luci.\nDžakula je dodao da UIO nije adresa s koje treba da idu informacije o „aferi izvoza mesa iz BiH u Tursku“, jer u njihovom radu nije bilo nepravilnosti, budući da su svoj posao carinjenja obavljali u skladu sa zakonom.


Brisel preporučuje dozvolu ulaska u EU vakcinisanim strancima | Kakanj-X\nU evropskom bloku trenutno državljani sedam zemalja mogu da dođu na odmor ili zbog nekih drugih nenužnih razloga, a prijedlog Evropske komisije je da se ta lista proširi.\n“Evropska komisija predlaže da se dozvoli ulazak u EU iz nenužnih razloga za sve osobe koje dolaze iz zemalja sa dobrom epidemiološkom situacijom, ali i za ljude koji su primili posljednju preporučenu dozu vakcine odobrene u bloku“, ističe se u saopštenju Evropske komisije.\nU saopštenju se napominje da se lista može proširiti i na vakcine koje su prošle proces provjere Svjetske zdravstvene organizacije i da Evropska komisija predlaže da se podigne ograničenje broja zemalja iz kojih bi putovanje trebalo biti odobreno.\nU saopštenju se dodaje, da bi se ograničio rizik od “uvoza novih sojeva virusa korona“, predlaže se nova “hitna kočnica” koja će omogućiti brzo uvođenje zabrana putovanja za zemlje gdje se zdravstvena situacija naglo pogorša.\nČlanice EU trebaju sutra da krenu sa razgovorima o ovom prijedlogu, a da bi stupio na snagu neophodna je njihova saglasnost, prenosi “Srna”.


Amerika razmatra formiranje pandana Svetskoj zdravstvenoj organizaciji - Sputnjik Srbija\n12:35 16 Jun 2021\n18:41 24.05.2020 Preuzmite kraći link\nPrema rečima sagovornika američkog lista, na čelo američke strukture može doći Debora Birks, koordinator radne grupe Bele kuće za situaciju sa virusom korona. „Politiko“ smatra da će nova struktura biti efikasnija od postojeće međunarodne organizacije, kojoj je američki predsednik ukinuo finansiranje.\nKoordinatori Stejt departmenta bi trebalo da kontrolišu spremnost za reagovanje na moguće izbijanje opasnih bolesti i rešavaju pitanja, vezana za izradu i primenu vakcine.\nPodsetimo, SAD su bile najveći donator SZO. Američki predsednik je privremeno obustavio finansiranje SZO 14. aprila, optuživši tu organizaciju da promoviše „kineske dezinformacije“ o pandemiji virusa korona i poručivši da će njegova administracija preispitati rad SZO.\nZvaničnici SZO su negirali te tvrdnje, a Kina je insistirala da je postupala transparentno i otvoreno.


ce „BALKAN ĆE SE PRIŠLEPATI ZAPADU, ali će ostaviti otvorene opcije. Glupo bi bilo od Putina da to NE ISKORISTI"\n„BALKAN ĆE SE PRIŠLEPATI ZAPADU, ali će ostaviti otvorene opcije. Glupo bi bilo od Putina da to NE ISKORISTI"\n"Dok se Sjedinjene Američke Države i Evropska unija ponašaju dezorijentirano, cijeli region jugoistoka Evrope će ploviti mutnim vodama. Većina država će se prišlepati Zapadu, ali će držati opcije otvorenim ", piše u svojoj analizi o političkoj situaciji na jugoistoku Evrope američki list "American Interest".\nKako piše američki list, utjecaj Rusije na Balkan je bio vidljiv i prije ali i nakon ukrajinske krize, dok je rast vojne moći Rusije ostavio posljedice na položaje NATO pakta i njegove članice na obalama Crnog mora. Ruske naftne kompanije igraju veliku ulogu u regionu, a kult Vladimira Putina i proslava oporavka Rusije i dalje puni naslovnice svjetskih medija.\nRusija tako stvara pritisak na Ameriku i Evropu, koje je američki list okarakterizirao kao garante mira u regionu, zbog čega dolazi do jakog rivalstva kojem se ne vidi kraj. Moskva, smatra autor, nije u poziciji da proširi Evroazijsku ekonomsku uniju prihvatanjem članica kao što su Srbija, Republika Srpska ili Makedonija, a čak i njeni najbliži saveznici ekonomski gravitiraju ka Evropskoj uniji i saradnji sa NATO. Zato Rusija usavršava svoje vještine remećenja bez želje da uspostavi hegemoniju.\nTokom 19. i početkom 20. veka Rusija je imala veliki uticaj nad Balakanom u poređenju sa današnjicom, međutim nikada nije bila ekonomski faktor. Danas međutim njene energetske firme predstavljaju znatno efektniju alatku, bilo da se radi o gasovodu "Južni tok", ili sankcijama Turskoj iz 2015. godine, ekonomija igra ključnu ulogu u ruskim odnosima sa jugoistokom Evrope.\nNa Balkanu Rusija nema namjeru uspostaviti novo političko uređenje ili imperiju, a njen jedini cilj je da potkopa institucije koje je postavio Zapad i u tome nije sama, piše američki list. Pojedini saradnici Rusije ne tako davno važili su za prozapadne ljude, poput Milorada Dodika, Nikole Gruevskog ili Redžepa Tayipa Erdogana. Drugi su napravili suprotan iskorak i okrenuli se Zapadu, poput Mila Đukanovića u Crnoj Gori.\nRuski otisak u jugoistočnoj Evropi postao je vidljiviji nakon sukoba Moskve i Vašingtona, i Rusija je spremna da izazove Ameriku i njene saveznike na ovom prostoru. Najjači uticaj osjeća se u istočnim članicama EU, ali je i vojna intervencija u Siriji produbila njen uticaj na Bliskom istoku. Obamina administracija označila je Rusiju kao regionalnu silu u opadanju, ali njeni ciljevi danas su veći od sovjetske ere. Postkomunističke zemlje Evrope su očigledan izbor kao i bivša Jugoslavija, ali i Turska. Međutim, nisu sve promene djelo ruskog uticaja, piše "American Inretest", već i produkt "unutarnjih bolesti" kako ih je autor okarakterizirao, koje su vidljive od Beograda do Ankare i od Sofije do Budimpešte.\nRezultat je rivalitet između Rusije koja ima jasne ciljeve ali nema sredstva da ih ostvari, i dezorijentiranog Zapada, koji ima moć da sprovede šta želi ali nije usaglašen oko toga kako da sprovede svoje zamisli, što se odnosi kako na EU koja često ne govori jednim glasom po pitanju Rusije, i Ameriku gdje se još raspravlja o Rusiji, piše američki list.


Travalyst – nova inicijativa za održivi turizam – Avlija\nKad se u promovisanje održivog turizma uključi član britanske kraljevske porodice, mediji i javnost temi poklone posebnu pažnju. Princ Hari, vojvoda od Saseksa, osnovao je novu humanitarnu fondaciju Sussex Royal, i u okviru nje, prve nedelje septembra pokrenuo inicijativu Travalyst. Cilj Travalyst-a je poboljšanje zaštite životne sredine lokalnih zajednica pred “najezdom” turista, i stvaranje uslova da one od putnika posetilaca imaju dodatnu korist.\nInicijativa na ovako visokom nivou privukla je, naravno, velike brendove, pa su snage udružili Booking.com, Ctrip, Skyscanner, TripAdvisor i Visa. Sam princ Hari, na promociji je imao prigodno obraćanje, istakavši da ga je na ovaj korak pokrenula i jedna rečenica sedmogodišnjeg dečaka sa Kariba. “Zbog tvoje zemlje umire koralni greben u mojoj zemlji” – rekao je mališan princu za vreme njegove poslovne posete ostrvima, što je Hariju poslužilo kao dodatna inspiracija…\nI dok mediji komentarišu da princ Hari želi da se, na ovaj način, umanje optužbe kojima je izložen zbog prekomerne upotrebe privatnih aviona i njihovog uticaja na životnu sredinu, kompanije koje stoje sa njim rame uz rame mogu svojim značajem da doprinesu uspehu. Pretpostavlja se uvođenje sertifikacije i “bedževa”, kojima bi bili nagrađeni oni koji se putovanjima i turizmom bave na održiv način.\nVečiti problem, težak za prevazilaženje, su, upravo, avionski letovi, čiji bi broj trebalo da se smanji ako se želi održivost. Dok se ne pronađe način da se to reši, sigurno će se više govoriti o koristima za lokalne zajednice.\nInicijativa je, dakle, tu, i očekuju se dalji koraci. Odgovarajući na pitanje kada, glavni akteri iznose prilično “rastegljiv” period od “narednih 18 meseci”. Sve kompanije već ranije su pokrenule i sopstvene aktivnosti na širenju “eko-turizma”, koje su naišle na dobar odjek. Trip Advisor se, na primer, bavi zaštitom životinja na destnacijama, Booking.com je pažnju posvetio smeštaju u porodične kuće i podršci lokalnih turističkih start-apova, Skyscanner je uveo “eko-rejting” u svoje listinge…\nImajući sve u vidu postoji nada da će “veliki igrači” imati dovoljno snage da promovišu promene u načinu sticanju profita u turizmu, ali i ponašanju turista u budućnosti.\nTags: održivi turizam, putovanja, Travalyst, turizam


Predstavljeni aktuelni programi razmjene\n/ Rektorat /Vijesti /Predstavljeni aktuelni programi razmjene\nU Rektoratu Univerziteta Crne Gore danas je održan Info dan o programima mobilnosti . Predstavljeni su aktuelni programi razmjene: Erasmus +, CEEPUS i Mevlana, program koji finansira Vlada Turske i stipendije koje se ostvaruju na osnovu među-državnih bilateralnih sporazuma.\nPredstavnici Centra za međunarodnu saradnju Univerziteta Crne Gore, koji je inače i organizator ovog događaja, naveli su da svi zainteresovani mogu pratiti konkurse Erasmus+ programa mobilnosti na zvaničnom sajtu Univerziteta.\nVećina konkursa za narednu akademsku godinu su objavljeni, tako da se studenti već mogu prijavljivati.\nPored Erasmus + programa mobilnosti, predstavljene su stipendije kojima koordinira Ministarstvo prosvjete – CEEPUS kao i stipendije stranih vlada.\nTakođe, predstavljen je i Karijerni centar koji postoji u okviru Centra za međunarodnu saradnju i razvoj karijere UCG. Predstavnik Karijernog centra Filip Petrović je objasnio da je Karijerni centar servis koji služi jačanju praktičnih vještina studenata i što boljeg pozicioniranja na tržištu. Pored savjetovanja o mobilnosti, Karijerni centar organizuje radionice, obuke i predavanja u saradnji sa Zavodom za zapošljavanje Crne Gore na teme kao što su pisanje CV-ija i motivacionog pisma ili predstavljanja poslodavcu.\nCentar za međunarodnu saradnju otvoren je studentima za sva dodatna pitanja od ponedjeljka do četvrtka, od 13 do 15 sati, a, takođe, studenti se mogu obratiti za konsultacije i putem e-mail adresa:\nirouom@ac.me i karijernicentar@ac.me


Online događaju je prisustvovalo više od 160 učesnika iz VRI članica INTOSAI-a (Međunarodna organizacija vrhovnih revizorskih institucija) i nekoliko međunarodnih institucija.\nSimpozijum je otvorila gđa Margit Kraker, generalni sekretar INTOSAI-a i g-din Liu Zhenmin, zamjenik generalnog sekretara UN-a, koji su istakli značaj saradnje i pružanja međusobne podrške vrhovnih revizorskih institucija tokom Covid-19 krize.\nTema XXV Simpozijuma je bila „Rad tokom i nakon pandemije: nadograđivanje iskustva vrhovnih revizorskih institucija (VRI) za jačanje efikasnih institucija i postizanja održivih društava“. Simpozijum je obuhvatio četiri sesije koje su bile posvećene sljedećim podtemama: Uticaj COVID-19 na organizacione kapacitete VRI, metode rada i procese; Iskustvo i dobre prakse u reviziji COVID-19 odgovora i sanacioni plan; Inovativni pristupi povećanju transparentnosti i odgovornost kao odgovori na COVID-19 i Otporni sistemi odgovornosti i institucije nakon krize COVID-19.\nNa kraju simpozijuma, učesnici su usvojili zaključke i preporuke sa XXV UN/INTOSAI Simpozijuma.\nPored predsjednika Senata i senatora, simpozijumu su prisustvovali državna revizorka – načelnica u sektoru Mihaela Popović i državni revizori Lidija Matović i Milan Popović.\nMore in this category: « Održane obuke u organizaciji Savjeta Evrope za revizore i poslanike Skupštine Crne Gore o jednostavnom i ciljanom izvještavanju o potencijalnim prevarama i korupciji otkrivenim revizijom Online obuke o rodnoj ravnopravnosti i rodno odgovornom budžetiranju »


Beogradska berza: Strani investitori više kupovali obveznice nego akcije | SEEbiz.eu\nBeogradska berza: Strani investitori više kupovali obveznice nego akcije\nObjavljeno: 07.09.2018 / 17:44\nBEOGRAD – Na Beogradskoj berzi je poslednjeg trgovačkog dana u nedelji zabeležen ukupan promet od 39,2 miliona dinara (331,3 hiljade) evra, a BELEX indeksi ovu sedmicu završavaju u znatnom padu u odnosu na prethodnu.\nIndeks najlikvidnijih akcija, BELEX15, danas se zadržao na nivou od 724,72 poena, dok je na nedeljnom nivou oslabio za skoro 1,7 odsto, a BELEXlajn je skliznuo naniže na 1.520,95 poena, zaključujući trgovačku nedelju s minusom od pola procenta.\nNa tržištu akcija je najveći promet zabeležio vranjski Alfa plam, u iznosu od 5,2 miliona dinara, po nepromenjenoj ceni od 33.501 dinar.\nObične akcije Komercijalne banke nastavile su uzlazni trend, ojačavši za 0,9 posto na 1.897 dinara, uz trgovanje vredno 4,6 miliona dinara, dok je Aerodrom “Nikola Tesla” oslabio za 0,6 procenata, zaključivši trgovanje na ceni od 1.690 dinara, uz realizaciju od 2,0 miliona dinara.\nAkcije Naftne industrije Srbije su istrgovane za 1,0 milion dinara po prosečnoj ceni od 686 dinara, za 0,4 posto višoj nego na prethodnom trgovanju, dok je Energoprojekt holding pao za 1,4 procenta na 691 dinar, uz promet od četvrt miliona dinara.\n“Dunav osiguranje” je bilo dobitnik dana s rastom cene od 8,0 odsto na 1.205 dinara, uz neveliko trgovanje, dok je gubitnike predvodio bečejski Sojaprotein koji se stropoštao za 7,8 odsto na 130 dinara, uz realizaciju od 0,1 milion dinara.\nStrani investitori su u ukupnom prometu na tržištu akcija učestvovali s udelom od 35,54 odsto, pri čemu u kupovini sa 22,55 procenata, a u prodaji sa 48,54 odsto.\nDve serije obveznica Republike Srbije, denominovane u evrima, zabeležile su ukupan promet od oko 25,1 milion dinara (212,1 hiljada evra). Udeo stranih investitora u prometu obveznica iznosio je 25,46 procenata.\nObveznica serije RSO16137, denominovana u evrima, s rokom dospeća u maju 2026., istrgovana je za približno 12,8 miliona dinara (108 hiljada evra), a serija RSO18170, koja dospeva u januaru 2023. godine, ostvarila je promet od 12,3 miliona dinara (104,1 hiljada evra).\nTagovi: Beogradska berza, BELEX15, BELEXline, Komercijalna banka, Naftna industrija Srbije, Aerodrom Nikola Tesla, Dunav osiguranje, BSE:AERO, BSE:NIIS, BSE:DNOS, BSE:KMBN


Čuvanje dece - Posao - aktuelni oglasi za čuvanje dece - Moj Trg\nČuvanje dece oglasi\nČuvanje dece - poslovi čuvanja dece su u konstantnoj potražnji, budući da su roditelji najčešće usled brojnih obaveza savremenog života u potrazi za pouzadnim i odgovornim osobama kojima mogu poveriti svoje dete ili decu na čuvanje. Oglasi za čuvanje dece su deo velike ponude oglasa za posao platforme MojTrg, gde brzom i lakom pretragom možete doći do idealne dadilje za čuvanje vašeg deteta.\nZa slučaj da tačno znate šta tražite i koje kvalifikacije zahtevate, jednostavno kreirajte svoj oglas na platformi MojTrg i na taj način stupite u kontakt sa potencijalnim kandidatima. Trudimo se da ponuda poslova koji se oglašavaju kod nas uvek bude aktuelna, kako bi vam na taj način olakšali pretragu i pružili sve neophodne informacije.\n03 jul 13:46 Čuvanje dece , Kruševac\n03 jun 22:28 Čuvanje dece , Šabac , Bogatić\n19 maj 02:48 Čuvanje dece , Beograd , Zvezdara\nVršnjak vašeg deteta\n10 feb 22:12 Čuvanje dece , Beograd , Palilula\n13 jan 20:01 Čuvanje dece , Niš\n13 jan 13:27 Čuvanje dece , Šabac , Bogatić\n10 nov 17:19 Čuvanje dece , Vranje\n23 okt 22:30 Čuvanje dece , Beograd , Surčin\n16 okt 21:36 Čuvanje dece , Niš\n08 okt 21:20 Čuvanje dece , Niš\nNiš - čuvanje dece svih uzrasta\n05 okt 16:44 Čuvanje dece , Pančevo\n13 sep 13:08 Čuvanje dece , Beograd , Savski Venac\nCuvanje dece i laksi kucni poslovi\n09 sep 21:42 Čuvanje dece , Beograd , Stari Grad\nCuvanje i poducavanje dece\n09 sep 21:40 Čuvanje dece , Beograd , Lazarevac\nCuvala bih jedno dete u vasoj kuci\n06 sep 18:27 Čuvanje dece , Čačak\n30 avg 17:38 Čuvanje dece , Sombor\n23 avg 14:32 Čuvanje dece , Sombor\n20 avg 10:28 Čuvanje dece , Kruševac\n14 avg 19:19 Čuvanje dece , Niš\nProfesorka,53 godine,brine o deci\n16 jul 23:23 Čuvanje dece , Niš\nProfesorka sa iskustvom brine o deci\n10 jul 10:12 Čuvanje dece , Beograd\n18 jun 18:42 Čuvanje dece , Niš\nPouzdana profesorka, briga o deci\n18 jun 18:13 Čuvanje dece , Kruševac\n16 jun 07:16 Čuvanje dece , Kruševac\n15 jun 19:39 Čuvanje dece , Kruševac\nDobro plaćeni poslovi čuvanja dece\nPoslovi čuvanje dece spadaju u one koji donose kvalitetnu zaradu, ali i u vrstu posla čiji su uslovi neretko unapred određeni. Roditelji često imaju unapred određenu predstavu kakvu osobu su spremni da zaposle za čuvanje dece, zbog čega je potraga za iskusnom dadiljom istovremeno zahtevna i odgovorna.\nNa našoj platformi lako možete isfiltrirati vrstu oglasa u skladu sa time da li tražite dadilju ili želite da se zaposlite kao jedna. Klikom na odabrani oglas saznaćete sve potrebne informacije o dnevnici ili plati, kao i uslove koje kandidat treba da ispuni.\nZašto je čuvanje dece u inostranstvu sve popularnije?\nČuvanje dece u inostranstvu je sve popularnija varijanta kada su u pitanju oglasi za čuvanje dece, jer je uglavnom reč o izuzetno dobro plaćenim pozicijama, sa uključenim smeštajem, hranom i avionskom kartom. Pored dobre i stabilne zarade, ovakva pozicija donosi iskustvo koje je presudno u bavljenju bilo kog rada sa decom.\nListanjem naših oglasa pronaći ćete veliki broj upravo ovakvih ponuda koje sadrže sve informacije o zahtevima koje bi dadilja trebalo da ispunjava. Pored toga, možete pronaći i veliki broj oglasa samih dadilja sa kojima možete stupiti u kontakt i bliže se informisati o njihovom radnom iskustvu, kvalifikacijama i uslovima rada.


Samsung istražuje paljenje „Galaxy Note 7“ u Kini\nJužnokorejska elektronska kompanija Samsung je objavila danas da istražuje navode o paljenju smartfona „Galaxy Note 7“ u Kini, gde je Samsung prethodno saopštio da su svi telefoni u prodaji bezbedni i da ne treba da budu obuhvaćeni globalnim povlačenjem.\nUkoliko se najnoviji navodi pokažu kao tačni, to će produbiti rastuće probleme južnokorejske kompanije sa „Galaxy Note 7“ uređajem i njegovom baterijom koja se može zapaliti tokom punjenja, prenosi agencija AP.\nJedan od korisnika kineske društvene mreže je u nedelju napisao da se „Galaxy Note 7“ njegovog drugara tokom vikenda zapalio, i priložio je sliku oštećenog telefona.\nTelefon se, prema tvrdnjama tog čoveka, počeo da zagreva i da vibrira, nakon čega je eksplodirao i iz njega je pokuljao dim.\nU drugom slučaju se navodi da je telefon eksplodirao dok je korisnik na njemu igrao video igricu.\nSamsung je 1. septembra pustio u prodaju „Note 7“ u Kini, da bi narednog dana objavio da će u 10 zemalja sveta, izuzev u Kini, obustaviti njegovu prodaju i da će povući 2,5 miliona telefona.\nSamsung je u Južnoj Koreji danas počeo da isporučuje nove telefone „Note 7” koji bi trebalo da zamene defektne.\nKako prenosi britanski javni servis Bi-Bi-Si, Samsung je saopštio i da je prodao udele u četiri tehnološke kompanije, kako bi se “fokusirao na osnovnu delatnost”.\nProdajom udela je prikupljeno preko 1.000 milijardi vona (888,9 miliona dolara).


Vijesti - BiH - Travnik: Univerzitet "Apeiron" ima novo ime: Sveučilište-Univerzitet „Vitez-Travnik“ - HercegBosna - Portal Hrvata Bosne i Hercegovine\nNalazite se na: Početna » Vijesti » BiH » Travnik: Univerzitet "Apeiron" ima novo ime: Sveučilište-Univerzitet „Vitez-Travnik“\nTravnik: Univerzitet "Apeiron" ima novo ime: Sveučilište-Univerzitet „Vitez-Travnik“\nNapisano 13.06.2010. 12:39\nOtvoreni Univerzitet „Apeiron“ iz Travnika, od 1. lipnja nosi novo ime: Sveučilište-Univerzitet „Vitez-Travnik“. Ova visokoobrazovna ustanova, kroz svoje tri godine rada u Travniku, postigla je samo dobre rezultate a trenutno na četiri fakulteta studira preko 1200 studenata. U povodu promjene imena, te zbog drugih važnih projekata, menadžment Univerziteta, na čelu sa rektorom prof.dr. Nikolom Grabovac , održalo je u četvrtak, 10. lipnja press konferenciju kako bi javnost upoznali sa svim informacijama. Kvalitetu Univerziteta prepoznao je i viteški poduzetnik, Franjo Rajković, koji je rekao da ulaganjem u ovu instituciju, vidi dobar razvitak gospodarstva na području SBK-KSB, jer će mladi s ovih područja, svoje visoko obrazovanje nastaviti ovdje.\nProfesor Grabovac je istakao da je cilj Univerziteta napredovati i nuditi više kroz kvalitetnu nastavu, stručne profesore i uvjete rada.\n„Nema razlike kod redovitih i vanrednih studenata, predavanja su ista, posebno smo ponosni na sistem učenja na daljinu, te 125 profesora i asistenata koji svoja predavanja baziraju na Bolonji te se usklađujemo maksimalno sa međunarodnim programom“, kaže prof. Grabovac. Plan je da se i ove godine na fakultete ovog Univerziteta upiše oko 400 do 500 studenata, a treba napomenuti da cijena studiranja ostaje ista, 1250 KM po semestru.\nNa konferenciji je predstavljen logo Univerziteta, autora Asima Đelilovića a autor novog naziva Univerziteta je Željko Kocaj. Na kraju druženja s novinarima, Senad Tartarević, izvršni menadžer, pozvao je prisutne na obilazak zgrade koja se nadograđuje i gdje će u budućnosti na četiri nova kata, biti puno više prostora i za praktičnu nastavu, predavanja i druge aktivnosti neophodne za kvalitetno visoko obrazovanje.\nSjedište Univerziteta ostaje u Travniku, a sa novim poslovnim koracima, vjerujemo da će u skorijoj budućnosti Vitez i Travnik postati pravi studentski centri.


Uslovi korišćenja - 2021\nSvi tekstovi koji se pojavljuju na ovom sajtu, kao i sve fotografije (ukoliko nije naznačeno drugačije) potpuno su autorski i isključivo se nalaze u vlasništvu www.planetaputovanja.com koja na njih ima sva prava.\nNa kreiranju ovog sajta stalno radi iskusni tim profesionalaca – turizmologa, istoričara umetnosti, licenciranih vodiča, profesionalnih fotografa.\nSvaka zloupotreba tj. korišćenje navedenog materijala van određenih pravila i uslova biće predmet zvaničnih zakonskih intervencija. Tekstovi ili delovi tekstova, fotografije ili delovi fotografija mogu se koristiti samo uz saglasnost i dozvolu www.planetaputovanja.com.\nU slučaju preuzimanja tekstova ili delova tekstova, fotografija ili delova fotografija objavljenih na sajtu www.planetaputovanja.com u štampanim medijima obavezno se mora navesti izvor u formi: preuzeto sa www.planetaputovanja.com.\nU slučaju korišćenja pomenutog materijala na radiju ili televiziji obavezno se mora u usmenoj formi navesti izvor i to punim imenom sajta.\nUkoliko se navedeni materijal koristi na drugim sajtovima obavezno se mora navesti u formi: izvor: www.planetaputovanja.com uz obavezu da to bude aktivan link!\nZa svako dodatno pitanje, molimo Vas da nas kontaktirate putem e-maila.


15. maj – Svetski dan porodice - Institut za javno zdravlje Kragujevac Untitled Document\nSvetski dan porodice proslavlja se od 1993. godine. Generalna skupština UN je 15. maj proglasila Svetskim danom porodice, kako bi se podigla svest o problemima i pitanjima porodice i kako bi pomogla da ova pitanja dobiju značajnije mesto u aktivnostima država članica.\nTema Svetskog dana porodice 2018. godine je "Porodice i inkluzivna društva". Ovogodišnje obeležavanje će istražiti ulogu porodica i porodičnih politika u unapređenju cilja 16 održivog razvoja u smislu promovisanja miroljubivih i inkluzivnih društava za održivi razvoj.\nCilj obeležavanja Svetskog dana porodice jeste afirmacija porodice i porodičnih vrednosti, podsticanje jednakosti između polova u okviru porodice, zaštita porodice kao osnovne jedinice društva i pomoć kako bi one mogle da ispune svoju odgovornost prema zajednici.\nPrema preporukama UN porodica zahteva posebnu pažnju, posebno u situaciji kada je pogođena siromaštvom, invalidnosti njegovih članova i nasiljem. U rešavanje ovih problema neophodno je uključivanje svih nadležnih institucija. Sem toga, porodica je najvažniji oslonac za svako dete i predstavlja najbolji osnov za odrastanje pa se često kaže da "porodica omogućava deci korene i krila".\nPorodica je zajednica pojedinaca koja treba da omogući svakom njenom članu da pronađe mesto u društvu koje im pripada. Ona ima veoma značajnu ulogu u razvoju čoveka, ali ne samo čoveka nego društva uopšte. Porodica, pre svega, treba da bude stabilna socijalna zajednica u kome su partneri ravnopravni, gde postoji međusobna ljubav, poštovanje, razumevanje i poverenje između njenih članova Prema mišljenjeu istaknutog psihologa Ekermana, idealno zdrave porodice nema, one su ili pretežno zdrave ili pretežno bolesne. Pretežno zdrava porodica je ona porodica čiji članovi ne ispoljavaju neki psihopatološki poremećaj, akutni ili hronični. U njenoj osnovi je ljubav, osećanje sigurnosti, naklonosti, nežnosti, odanosti i prijateljstva. Nepotpune ili "dezorganizovane" porodice su izložene brojnim problemima socijalne, emocionalne, moralne i materijalne prirode.


/ INSTITUT ZA BIOLOGIJU MORA /OBAVJEŠTENJA /PROJEKTI /PRODATA\nProjekat ProDATA (Podrška razvoju fizičke okeanografije i baze podataka o moru za priobalno područje Crne Gore) je odobren na Konkursu za podsticanje učešća u programima Horizont 2020 i COST Ministarstva Nauke Crne Gore na osnovu ucešća Instituta za biologiju mora u H2020 projektu SeaDataCloud (Further developing the pan-European infrastructure for marine and ocean data management).\nCilj projekta je istraživanje procesa i promjena u moru koji zavise od kretanja osnovnih okeanografskih parametara, na osnovu neprekidnog praćenja ovih parametara mora u dužem vremenskom periodu. Kroz učesće u SeaDataCloud projektu biće obezbjeđena integracija podataka po standardizovanoj metodologiji u međunarodnu evropsku i regionalnu mrežu razmjene podataka i metapodataka, a samim tim i njihova prekogranična valorizacija u analizi i obradi podataka morske sredine.\nUspostavljanjem informacionog okeanografskog sistema sa bazom podataka i većim brojem mjernih stanica koje će neprekidno u svim meteorološkim uslovima mjeriti parametre u stvarnom vremenu ili u odloženom rezimu kao i terenskim mjerenjima dobiće se podaci koji će dugoročno biti sačuvani u bazi za skladištenje metapodataka i podataka Instituta za biologiju mora i slobodno dostupni korisnicima putem web stranice Instituta. SeaDataCloud projekat ima razvijenu disributivnu panevropsku infrastrukturu za upravljanje marinskim podacima. Integrisanjem dobijenih podataka u bazu ovog projekta korisnicima će biti omogućen on-line pristup in-situ podacima, metapodacima i proizvodima tih podataka. Na ovaj nacin biće obezbjeđena razmjena podataka i njihova prekogranična upotrebljivost.\nPeriod realizacije projekta je dvije godine sa ukupnim budžetom od 20,000.00€.


Intel proširuje platforme zasnovane na procesorima Intel Atom Intel proširuje platforme zasnovane na procesorima Intel Atom – Personal magazin\nIntel proširuje platforme zasnovane na procesorima Intel Atom\nIntel je prikazao svoju prvu platformu zasnovanu na Intel® Atom™ procesoru, namenjenu skladištenju podataka za narastajuće tržište kućnih ili malih kancelariskih uređaja Kompanija Intel Corporation danas je predstavila prvu platformu…\nIntel je prikazao svoju prvu platformu zasnovanu na Intel® Atom™ procesoru, namenjenu skladištenju podataka za narastajuće tržište kućnih ili malih kancelariskih uređaja\nKompanija Intel Corporation danas je predstavila prvu platformu zasnovanu na Intel® Atom™ procesoru, optimizovanu za umrežene kućne uređaje i male kancelarijske uređaje za skladištenje podataka.\nEnergetski efikasna platforma sastoji se od jednojezgarnog Intel® Atom™ D410 procesora ili dvojezgarnog D510 i Intel® 82801IR I/O kontrolera i omogućava performase i input/output (I/O) konektivnost neophodnu za zahteve vodećih prodavaca uređaja za skladištenje podataka kao što su LaCie*, LG Electronics*, QNAP*, Synology* i Thecus*.\nKućni server i SOHO umreženi uređaji za čuvanje podataka (network-attached storage – NAS) podržani su novom platformom zasnovanom na Intel Atom procesoru kao centralnoj jedinici koja organizuje, upravlja, štiti i razmenjuje dokumente, slike, video i muzičke sadržaje za kuću ili male kancelarije. Ovo čini mogućim čuvanje digitalnih sadržaja na bezbedan način i način na koji oni postaju dostupni bilo kada i bilo gde.\n„NAS sisteme su tradicionalno upotrebljavale kompanije da bi upravljale i čuvale i pristupale podacima” kaže Seth Bobroff, generalni menadžer grupe Intel Data Center, odeljenja za uređaje za skladištenje. „Danas, domaćinstva i male kancelarije imaju veliki broj desktop, laptop i nettop računara i mobilnih telefona koji stvaraju i koriste digitalne sadržaje. Ovaj napredak u mobilnosti, zajedno sa eksplozivnim rastom podataka i medija stvara potrebu za centralizovanim i pojednostavljenim mrežnim rešenjem za skladištenje za kućne i male kancelarije.”\nSa više od 50 odsto uštede energije i unapređenim performansama u poređenju sa prethodnom generacijom Intel Atom procesora uparenih sa Intel 82801IR I/O kontrolerom, prodavcima je omogućeno da ponude isplativ a opcijama bogat i veoma pouzdan sistem koji može odgovoriti potrebama razvijajućeg tržišta uređaja za kućne i male kancelarije.\n„Predstavljanje Intel Atom procesora jeste ključni napredak koji će iz korena promeniti kapacitet rešenja za skladištenje podataka kompanije LaCie na ključnim tržištima” izjavio je Erwan Girard, menadžer odeljenja professional business, u kompaniji LaCie. „Veoma smo zadovoljni što ćemo biti u prilici da sarađujemo sa kompanijom Intel i iskoristimo ovu novu tehnologiju kako bismo ponudili novi nivo moćnih karakteristika našim potrošačima.”\nZasnovan na Intel Atom procesoru D510, uređaj N4B2 NAS kompanije LG izvodi brzo „čitanje” i „pisanje” fajlova sa velikom količinom podataka i omogućava da 20 korisnika istovremeno koristi podatke visoke definicije (30Mbps) u okviru lokalne mreže.\n„Kako multimedijalne biblioteke rastu, tako raste i potreba za sigurnim i velikim uređajima za skladištenje podataka,” izjavio je Dong-Keun Lee, potpredsednik u odeljenju DS Division, kompanije LG Electronics. „Umreženi uređaji za skladištenje podataka postali su više od običnih fensi disk drajvova. Sada su oni sigurna skladišta za vaše neponovljive fotografije, pesme i dokumenta. Sa inovativnim i brzim karakteristikama za procesuiranje podataka modela N4B2, pojavljujemo se kao lider u ovom segmentu.”\nNova platforma poseduje šest PCI Express* slotova, 12 USB 2.0 portova, funkciju port multiplier i portove eSATA koji omogućavaju proizvođačima da dodaju periferne uređaje i prošire kapacitet uređaja za skladištenje podataka. Platforma takođe ima mogućnosti hot plug za jednostavno povećanje kapaciteta i integrisani gigabit Ethernet MAC kontroler za poboljšane transfere podataka ka i od kućnog servera. Platforma takođe nudi mogućnost za podršku operativnih sistema Microsoft Windows Home Server* i Linux otvorenog koda.\nIntel Atom procesori u osnovnim uređajima\nKompanija Intel je takođe predstavila dva jednojezgarna Intel Atom procesora, N450 i D410, i prvi dual-core Intel Atom procesor, D510, namenjen ugradnim uređajima. Sa sedmogodišnjom garancijom, ugradne platforme zasnovane na Intel Atom procesoru idealne su za male, energetski efikasne uređaje.\nOva tri procesora dolaze u paru sa I/O kontrolerom dizajniranim za tržište ugradnih uređaja – Intel® 82801HM I/O kontroler – za 2-čipna rešenja koja omogućavaju bogate I/O sposobnosti i daju fleksibilnost uz pomoć high-bandwidth interfejsa, uključujući PCI Express*, PCI*, SATA i USB 2.0.\nIntel proširuje platforme zasnovane na procesorima Intel Atom was last modified: March 5th, 2010 by Redakcija\nD410IntelIntel AtomLaCieLGLG ElectronicsN450\nViewSonic unosi dosta inovacija u segment proizvodnje LCD monitora\nExtreme besplatne softverske radionice


U RS se stvaraju uslovi za registraciju firmi elektronskim putem - Istinomjer\nSredinom 2018. godine iz tadašnjeg Ministarstva za ekonomske odnose i regionalnu saradnju Republike Srpske (novi naziv: Ministarstvo za evropske integracije i međunarodnu saradnju RS) najavljeno je da će tokom 2019. godine biti poduzet niz aktivnosti kako bi se pojednostavila registracija firmi u smislu da se ista može obaviti elektronskim putem.\nPodsjećamo, u julu 2018. godine iz resornog ministarstva najavljeno je da će u toku 2019. godine “direktno, elektronski” biti uvezani svi registarski sudovi, Poreska uprava, Agencija za posredničke, informatičke i finansijske usluge, notari, Ministarstvo unutrašnjih poslova RS, nadležni organi jedinica lokalne samouprave, te komercijalne banke.\nMinistar za ekonomske odnose i regionalnu saradnju RS, Zlatan Klokić, 21. juli 2018.\nNakon pomenute najave urađena je digitalizacija velikog dijela arhivske građe, usaglašeni su “zahtjevi u vezi sa softverskim rješenjem” koje će omogućiti automatsko uvezivanje ključnih institucija nadležnih za postupak registracije, te niz drugih aktivnosti.\nRadna grupa za e-registraciju poslovnih subjekata i preduzetnika je 13. marta održala sastanak na temu usaglašavanja zahtjeva u vezi sa softverskim rješenjem, koje je implementator projekta Svjetska banka predložila, a odnosi se na mogućnost automatskog uvezivanja ključnih institucija nadležnih za postupak registracije. Sljedeći korak je izrada softvera koji će podržati ovaj sistem. Pri kraju su i aktivnosti na digitalizaciji postojeće sudske arhive, završeno je skeniranje dokumenata, u toku je indeksiranje, a okončanje ovog procesa se očekuje do kraja godine. U završnoj fazi je osnivanje Nacionalnog centra za upravljanje digitalnim identitetina (Republic of Srpska National Certificate Authority) u zakonodavnom, informacionom i administrativnom smislu.\nMinistarstvo za ekonomske odnose i regionalnu saradnju RS, 19. mart 2019.\nS tim u vezi, Vlada RS je na sjednici održanoj 18. jula 2019. godine utvrdila prijedloge Izmjena i dopuna tri zakona koji se odnose na uspostavljanje mogućnosti registracije privrednih društava i preduzetnika elektronskim putem, a usvojena je i Informacija o realizaciji projekta registracije poslovnih subjekata u Srpskoj elektronskim putem.\nVlada RS, Saopćenje, 18. juli 2019.\nZakonodavne pretpostavke za uspostavu sistema elektronske registracije firmi u RU stvorene su kroz donošenje novih zakona i izmjenu postojećih u septembru 2019. godine. Naime, na sjednici Narodne skupštine Republike Srpske usvojene su Izmjene i dopune Zakona o registraciji poslovnih subjekata, Zakona o registraciji zanatsko-preduzetničke djelatnosti i Zakona o privrednim društvima.\nU odgovoru na upit Istinomjera iz Ministarstva privrede i poduzetništva RS istakli su da su finalizovane pretpostavke koje se odnose na digitalizciju postojeće sudske arhive, kao i da je stvoren zakonski okvir za uspostavu sistema elektronske registracije firme u RS, te da su još dvije pretpostavke u završnoj fazi.\nPretpostavke koje su u završnoj fazi i koje su trenutno u toku: Osnivanje Nacionalnog centra za upravljanje digitalnim identitetima (Republic of Srpska National Certificate Authority) u zakonodavnom, informacionom i administrativnom smislu; Uspostavljanje informacionih tj. softverskih rješenja koja će podržati sistem kroz nadogradnju postojećeg jedinstvenog informacionog sistema.\nMinistarstvo privrede i poduzetništva RS, 19. februar 2020.\nMinistarstvo privrede i poduzetništva RS je u odgovoru na upit navelo i sve aktivnosti koje su provedene od 2013. godine kada je započela “opsežna reforma registracije poslovnih subjekata u Republici Srpskoj kroz uvođenje jednošalterskog sistema registracije”, a cijeli odgovor možete pročitati OVDJE.\nS obzirom na sve aktivnosti koje su do sada provedene i finalizirane, kao i da je u završnoj fazi osnivanje Nacionalnog centra za upravljanje digitalnim identitetima RS, kao i uspostavljanje informacionih tj. softverskih rješenja, Istinomjer će za pomenuto obećanje dati ocjenu radi se na tome.


Tajić: Realizacijom brojnih projekata olakšaćemo život ljudi na ovim prostorima - Kosovo Online\nTajić: Realizacijom brojnih projekata olakšaćemo život ljudi na ovim prostorima\n13. Februar 2020. • 16:38\nPomoćnici direktora Kancelarije za Kosovo i Metohiju Dušica Nikolić i Borislav Tajić, zajedno sa predstavnicima lokalne samouprave u Zubinom Potoku, obišli su danas socijalno ugrožene porodice na teritoriji ove opštine i obećali pomoć lokalnom stanovništvu.\nDrugi dan posete severu Kosova nastavljen je obilaskom sela Gornja Dobroševina, Kovače i Jabuka gde je konstatovano da su putevi i dotrajale kuće najčešći problemi meštana ove opštine.\nSedmočlana porodica Mihajlović više je nego odlučna da ostane u selu Dobroševina, ali su loš put u dužini od 1,3 kilometara i oronula kuća najveća prepreka za normalan život.\n"Oni žive u staroj dotrajaloj kući sa troje maloletne dece koja idu u školi i uverili smo se na licu mesta da im je potrebna pomoć za izgradnju novog stambenog objekta. Problem je i u lošim pristupnim putevima u zabačenim seoskim sredinama i planinskim mestima, a sa ovim problemom suočava se i porodica Mihajlović“, rekao je pomoćnik direktora Kancelarije za KiM Borislav Tajić.\nTajić je naglasio da su zaključkom Vlade Srbije obezbeđena sredstva i pokrenuta procedura za realizaciju projekata čime će se olakšati uslovi života domaćinstvima koja žive u ovim sredinama.\n„Pre svega mislim na brzu realizaciju puta u selu Jabuka gde će se rešiti problem 40 domaćinstava koji traje više godine. Radiće se intenzivno i na sanaciji puta u selu Oklace, ali i sanaciji klizišta na putnom pravcu Lučka reka – Bube. Posvetićemo pažnju i najprioritetnijim sanacijama koje se odnose na teritoriju cele opštine čija površina iznosi više od 200 kilometara“, rekao je Tajić.\nOn je istakao da će se posete nastaviti sve dok se ne obiđu sva domaćinstva i sagledaju potrebe onih kojima je pomoć potrebna.\nMihajlovići iz Dobroševine, koji su tako blizu, a tako daleko od centra Zubinog Potoka, je da najmlađim članovima obezbede adekvatne uslove kako bi im došli vršnjaci.\n„Najsrećnja bih bila kada bi mi unučići dobili sobice u kojima bi mogli da im dođu drugovi iz komšiluka i da ne spavamo više po troje u jednom krevetu“, kaže Zorica, najstariji član porodice Mihajlović.\nOna je izrazila nadu da će obećanja koja su danas dobili biti ispunjena i da će prvi naredni rođendan svojim unucima proslaviti u obnovljenoj kući.\nU ništa boljim uslovima ne živi ni Milijana Zurković koja je 1999. godine, zajedno sa suprugom, napustila rodni Srbobran kod Istoka i vratila se u kuću svojih roditelja koja je stara više od jednog veka. Godinama je pokušavala da od skromne penzije učini ovaj objekat uslovnim za život, a danas je iskazala potrebu za zamenom dotrajale stolarije.\n„Obećali su da će mi obezbediti da zamenik prozore i vrata na dve prostorije, a ako bude mogao da se zameni i plafon bilo bi dobro. Ukoliko ne može, ja sam zahvalna što su me obišli i što su obećali da će mi pomoći, jer je meni i toliko dovoljno“, rekla je Milijana.\nPredsednik Privremenog organa opštine Zubin Potok Srđan Vulović je podsetio da aktivnosti na obilasku socijalno ugroženih porodica traju više od mesec dana i da je do sada sagledana potreba više od 50 domaćinstava.\n„U narednim danima obići ćemo sve te porodice i svima će se na adekvatan pomoći, bilo da je to pomoć u dogradnji kuće ili pristupnog puta. Drago mi je da su ljudi iz Kancelarije za Kosovo i Metohiju i danas sa nama, jer oni podržavaju opstanak srpskog naroda na Kosovu i Metohiji“, rekao je Vulović.\nZubin Potok Kancelarija za KiM socijalna pomoć\nNikolić i Tajić obišli socijalno ugrožene porodice u opštini Zvečan


Donet novi Pravilnik\nU skladu sa Uredbom o bezbednosti i zdravlju na radu na privremenim ili pokretnim gradilištima donetom od strane Vlade Republike Srbije 13.02.2009.g., Uprava za bezbednost i zdravlje na radu donela je Pravilnik za polaganje stručnog ispita koordinatora, koji je stupio na snagu 08.10.2010.g.\nNa ovaj način zaokružen je pravni okvir, kako bi primena Uredbe o bezbednosti i zdravlju na radu na privremenim ili pokretnim gradilištima u praksi, počela kako je i predviđeno 01.01.2011.g.\nGlavna novina ove Uredbe jeste obaveza Prijave gradilišta i od strane Investitora, kao i angažovanje Koordinatora za izradu projekta i Koordinatora za izvođenje radova, ukoliko radove izvode više od jednog izvođača radova. Takođe, Investitor je u obavezi izrade Plana preventivnih mera sa stalnim izmenama i dopunama kada je to potrebno.\nTreba napomenuti da je Investitor dužan da ažurira Prijavu gradilišta u slučaju promena koje utiču na završetak radova, uvođenje novog poslodavca ili drugog lica ili privremene obustave radova na gradilištu i da ažuriranu Prijavu gradilišta dostavi nadležnoj inspekciji rada najkasnije u roku od 15 dana od dana ažuriranja, a kopiju ažurirane Prijave gradilišta postavi na vidno mesto na gradilištu.\nNa ovaj način je velika odgovornost data i na stranu Investitora, što je veoma bitna stvar u domenu bezbednosti i zdravlja na radu na gradilištu, jer je u prethodnom periodu Investitor imao obavezu samo da obezbediti finansiranje projekta, a celokupna organizacija bezbednosti i zdravlja na radu ostvaljena je izvođačima radova.\nIzvođači radova vrlo često su do sada zloupotrebljavali svoj položaj i na taj način ostvarivali veći profit na uštrb primena mera bezbednosti i zdravlja na radu. Nažalost, sve veći broj zaposlenih zbog ovakvog ponašanja izvođača radova strada na gradilištima.\nIskreno se nadamo da će primena ove Uredbe, promeniti dosta toga na gradilištima širom naše zemlje i da će budući Koordinatori obavljati poslove u skladu sa svojim stručnim znanjem i pre svega etikom, kako bi se bezbednost i zdravlje na radu na gradilištima podiglo na najviši mogući nivo.


Rusija demantuje medije: Nismo bliže potpisivanju sporazuma o kontroli naoružanja sa SAD - Sputnjik Srbija\n12:17 21 April 2021\nUživo: Iz minuta u minut: Putin o tri cilja u modernizaciji zemlje /video/\nRusija demantuje medije: Nismo bliže potpisivanju sporazuma o kontroli naoružanja sa SAD\n17:34 10.10.2020 Preuzmite kraći link\nMoskva ne razume na čemu se zasniva gledište SAD o mogućem skorom zaključivanju okvirnog sporazuma sa Rusijom o kontroli naoružanja, sastanak sa specijalnim izaslanikom Donalda Trampa u Helsinkiju nije promenio stanje stvari, izjavio je zamenik ministra spoljnih poslova Rusije Sergej Rjabkov.\n„Već nekoliko nedelja sa Amerikancima razgovaramo o tome, kao prvo, šta bi moglo predstavljati suštinsku stranu hipotetičkog budućeg sporazuma u toj sferi i, kao drugo, kako bi se mogao sastaviti takav sporazum, s obzirom na sve faktore, uključujući unutarpolitički kalendar SAD, sve veći vremenski pritisak zbog isteka Sporazuma o kontroli nuklearnog naoružanja, ako ne bude produžen i drugim aspektima“, rekao je ruski diplomata.\nPrema njegovim rečima, ruska strana „u principu“ ne odbacuje mogućnost „postizanja nekog okvirnog sporazuma koji bi omogućio da se razgovara o određivanju glavnih pravaca i parametara daljeg rada“.\n„Ali samo smatramo da je takva opcija moguća. Naglašavam da se u poslednje vreme nismo približili postizanju takvog sporazuma sa Sjedinjenim Američkim Državama. Nejasno je na čemu se zasnivaju pokušaji Amerikanaca da stvar predstave kao da smo na pragu zaključivanja takvog sporazuma i da je još malo ostalo i sporazum će biti postignut“, dodao je zamenik ministra.\nPrema njegovim rečima, pregovori koji su održani u Helsinkiju 5. oktobra pokazali su da i dalje postoje ogromne razlike u pristupima, uključujući centralnim elementima takvog sporazuma\nRjabkov je dodao da se neslaganja tiču i pitanja zamrzavanja nuklearnih arsenala.\nOkviran sporazum o naoružanju mogao bi da se postigne i „sutra“, kada bi SAD pristale na predloge ruske strane, konstatovao je Rjabkov.\n„Kada bi se Amerikanci složili sa našim dokumentima koje smo im predali, dogovor bi mogao da se postigne i sutra. Ali u uslovima ovakvih neslaganja uopšte ne mogu da zamislim na osnovu čega kolege u Vašingtonu smatraju da su takve pretpostavke moguće“, zaključio je on.\nRanije su mediji preneli da su Moskva i Vašington uspeli na pregovorima da postignu „principijelni dogovor“ o kontroli nuklearnog naoružanja.\nkontrola naoružanja, SAD, Rusija\n11:48 Serijska lenština: Primao platu a nije se pojavio na poslu 15 godina, „zaradio“ pola miliona evra\n11:29 „Srpski inat“: Petar iz Crne Gore pobedio Uzbekistanca i nepravdu – za finale!


Belgrade Foam Fest na Adi Ciganliji\nSedmi i najveći do sada festival dens muzike -Belgrade Foam Fest održava se na Adi Ciganliji.\nTokom tri dana trajanja festivala neprekidno se smenjuju najveća imena domaće i strane dens muzike, a organizatori očekuju više od 70.000 posetilaca.\nOtvoreno nebo, plaža, bina na vodi, kamp, 50 tona pene, 72 sata neprekidne zabave privukli su veliki broj ljudi.\nNa spisku izvođača su Predrag Janus, Mladen Tomić, Dejan Milićević, Petar Dundov, Ben Klock, Speedy, Klaus, Freemasons, nb, Đ Oli Leslie, Big Fill, Sax “n“ Groover, Una Andrea Pop, Dennus, Sonique, Da Hool, Munja, Playa, Nemanja Gođevac, Mad2Mad, Showbiy, Tom Gepard i drugi.\nObezbeđen je i kamp, a posetiocima je na raspolaganju „ćill out“ zona za odmor, hrana i piće po popularnim cenama, samsung kabina za fotografisanje, a pored dnevnih i noćnih žurki tu su i sportski sadržaji.\nTrodnevna ulaznica za festival, koja obuhvata tri noćne i tri dnevne žurke, košta 21 evro, a oni koji se opredele i da pet noći provedu u kampu treba da izdvoje 35 evra.